title: The Haunting – paholaistalo

text: Eräänä päivänä kartanon käytävän seinälle on ilmestynyt verellä kirjoitettu teksti, josta kaikki syyttelevät toisiaan. Pelkotestin järjestäminen alkaa vaikuttaa liian vaaralliselta ja se päätetään perua, kun kuolleiden lasten haamut alkavat ahdistaa erästä naispotilasta, joka osoittautuu kreivin perilliseksi. Lopulta kummitus on vähällä tappaa talonmiehen ja pian sen jälkeen pelkotesti perutaan ja potilaat päättävät lähteä kauhutalosta, mutta perilliseksi osoittautunut nainen palaa lasten haamujen pakottamana huoneeseensa ja potilaat päättävät pelastaa hänet. Kummitus onnistuu vihdoin tappamaan talonmiehen ja koditon naispotilas käskee kreivin haamua häipymään maan päältä Helvettiin. Koditon nainen jää asumaan taloon vapauttaakseen kuolleiden lasten henget.


title: Álvaro Obregón

text: Álvaro Obregón Salido (19. helmikuuta 1880 – 17. heinäkuuta 1928) oli meksikolainen kenraali ja poliitikko. Hän oli huomattava sotilaallinen johtaja, joka myös toimi maansa presidenttinä vuosina 1920–1924. Hänet valittiin uudelleen presidentiksi vuonna 1928, mutta äärikatolilainen José de León Toral murhasi hänet ennen uuden kauden alkua.


title: Álvaro Obregón

text: Obregón syntyi Francisco Obregónin ja Cenobia Salidon pojaksi Huatabampon kunnassa Sonoran osavaltiossa. Isä kuoli vuonna 1880, joten äiti kasvatti Álvaron ja muut lapsensa köyhyydessä. Obregón kuitenkin kävi koulua ja oli erilaisissa töissä, muun muassa viljelijänä. Hän oli 1910-luvulla keskeinen hahmo Meksikon vallankumouksessa. Hän puolusti Francisco I. Maderon valtaa ja taisteli sitten hänet syrjäyttäneen Victoriano Huertan joukkoja vastaan.


title: Álvaro Obregón

text: Victoriano Huerta pysyi vallassa vuoteen 1914. Valtaan nousi vuonna 1915 Venustiano Carranza, jonka aikana Obregónista tuli sotaministeri. Huhtikuussa 1915 Obregón menetti oikean käsivartensa Celayan taistelussa. Hän ilmoitti vuonna 1919 aikeistaan pyrkiä Meksikon presidentiksi. Tämä ei miellyttänyt Carranzaa. Hän ei halunnut Meksikolle sotilaallista presidenttiä, vaan toivoi suurlähettiläs Ignacio Bonillasista seuraajaansa. Obregónin kannatus oli kuitenkin laajaa. Carranzan ja Obregónin välille kehittynyt konflikti johtikin väkivaltaisuuksiin, jotka johtivat Carranzan tappamiseen toukokuussa 1920.


title: Álvaro Obregón

text: Työväenpuoluetta () edustaneen Obregónin valinta Meksikon presidentiksi vuonna 1920 merkitsi monien mielestä Meksikon vallankumouksen päätöstä, vaikka väkivaltaisuudet eivät siihen päättyneetkään.


title: Álvaro Obregón

text: Obregón koki kenraali Pancho Villan yhä potentiaaliseksi uhkaksi. Villa murhattiin heinäkuussa 1923.


title: Álvaro Obregón

text: Obregónin kaudella muun muassa suoritettiin koulutus- ja maareformeja. Presidentti suhtautui epäluuloisesti katoliseen kirkkoon.


title: Álvaro Obregón

text: Obregónin kausi päättyi vuonna 1924. Hänen seuraajakseen noussut Plutarco Elías Calles oli juuri Obregónin itsensä suosima ehdokas. Adolfo de la Huertan pyrkimys seuraavaksi presidentiksi johti kuitenkin väkivaltaisuuksiin, joissa moni Obregónia vastaan kääntyi moni häntä ennen tukenut. Obregón kukisti Huertan joukot, ja Huerta päätyi maanpakoon. Koska vastarinta oli murskattu, Calles nousi helposti seuraavaksi presidentiksi.


title: Álvaro Obregón

text: Vuoden 1928 vaaleissa Obregón oli jälleen ehdolla presidentiksi ja tuli valituksi. Hän ei kuitenkaan ehtinyt aloittaa uutta kautta, koska katolilainen José de León Toral ampui hänet ravintolassa 17. heinäkuuta. Monet katolilaiset vihasivat Obregónia, koska hänet nähtiin Callesin liittolaisena. Callesin kirkonvastaiset toimet olivat johtaneet vuonna 1926 käynnistyneeseen kristittyjen Cristero-kapinaan. Callesin kausi päättyi marraskuussa 1928, ja hänen nimelliseksi seuraajakseen nousi Emilio Portes Gil. Calles kuitenkin pysyi maan johtajana "de facto".


title: Álvaro Obregón

text: Obregónista oli japanilaisen Krysanteemin ritarikunnan jäsen vuodesta 1924.


title: Álvaro Obregón

text: Obregónilla oli puoliso María Tapia. Sonoran kuvernöörinä vuosina 1955–1961 toiminut Álvaro Obregón Tapia oli parin poika.


title: Psycho Mind

text: Psycho Mind on suomalaisen Thee Apple Thieves -yhtyeen toinen studioalbumi, joka julkaistiin 14. lokakuuta 2009 suomalaisen Jupiter Stroll Recordsin kautta. Albumin äänitti ja miksasi entinen Charon-yhtyeen kitaristi Jasse Hast. Albumin masteroinnista vastaa Mika Jussila Finnvox-studiolta.


title: CBS Interactive

text: CBS Interactive on yhdysvaltalainen yhtiö, joka on osa suurempaa CBS Corporation -yhtiötä. CBS Interactive on verkkomediapalvelu, jonka palveluihin kuuluvat sekä tieto että viihde. Yhtiön vastuualueeseen kuuluvat muun muassa brändit CNET, CBS.com, GameSpot, BNET ja Last.fm.


title: 5 cm Granatwerfer 36

text: 5 cm Granatwerfer 36 (tunnetaan myös nimellä 5 cm leichter Granatenwerfer 36 ja lyhenteellä 5 cm leGrW 36) oli Wehrmachtin toisessa maailmansodassa käyttämä pienoiskranaatinheitin.


title: 5 cm Granatwerfer 36

text: Rheinmetall-Borsig AG aloitti 5 cm Granatwerfer 36:n suunnittelun vuonna 1934 ja saksan armeija otti aseen käyttöön vuonna 1936. Sen tarkoitus oli täydentää joukkojen tulivoimaa tilanteissa, joissa vihollispesäkkeet olisivat käsikranaatin tavoittamattomissa. Vuoteen 1938 asti aseessa oli käytössä monimutkainen tähtäyskaukoputki, jonka käytöstä luovuttiin sen hankaluuden takia.


title: 5 cm Granatwerfer 36

text: Vuonna 1941 5 cm Granatwerfer 36 todettiin soveltuvan huonosti rooliin johon se oli tarkoitettu. Aseen kranaatti oli liian heikkotehoinen ja sen kantama koettiin riittämättömäksi. Heittimen valmistus lopetettiin ja vuonna 1942 se otettiin pois etulinjan joukoilta ja siirrettiin lähinnä reserviyksiköiden käyttöön. Näiden joukkojen käytössä se säilyi sodan loppuun asti. Saksalaisten joukkojen lisäksi myös bulgarialaiset ja slovakialaiset joukot käyttivät heitintä toisessa maailmansodassa.


title: 5 cm Granatwerfer 36

text: Heittimen hyvä puoli oli sen suhteellisen kevyt paino, jonka johdosta kaksi sotilasta riitti sen liikutteluun. Tämän vuoksi vuosina 1944-1945 saksalaiset joukot ottivat laajasti käyttöön ranskalaisilta ja neuvostoliittolaisilta joukoilta haltuunotettuja 50 mm kranaatinheittimiä.


title: Differenssimenetelmä

text: Differenssimenetelmät ovat matematiikassa käytettyjä menetelmiä, joilla haetaan likimääräistä ratkaisua differentiaaliyhtälöille käyttäen derivaattaa approksimoivia differenssiyhtälöitä.


title: Differenssimenetelmä

text: Differenssimenetelmillä saadaan likimääräinen ratkaisu differentiaaliyhtälöille korvaamalla derivaatan lausekkeet likimäärin vastaavilla erotusosamäärän lausekkeilla. Määritelmän mukaan funktion ensimmäinen derivaatta on


title: Differenssimenetelmä

text: Luonnollinen valinta derivaatan likimääräiseksi laskemiseksi on siten


title: Differenssimenetelmä

text: käyttäen jotakin pientä arvoa "h":lle. Tätä lauseketta kutsutaan ensimmäisen derivaatan eteneväksi differenssiapproksimaatioksi. Korvaamalla derivaatan lausekkeet differentiaaliyhtälöissä edellisen kaltaisilla kaavoilla voidaan differentiaaliyhtälöille löytää likimääräiset ratkaisut ilman differentiaali- ja integraalilaskentaa.


title: Differenssimenetelmä

text:
Mikäli funktio jonka derivaattaa ollaan approksimoimassa on hyvin käyttäytyvä, niin Taylorin lauseen mukaan
missä "n"! on "n":n kertoma ja "R"("a + h") on jäännöstermi, jolla merkitään "n":nnen asteen Taylorin polynomin ja alkuperäisen funktion erotusta. Edelleen, jos käytetään esimerkkinä funktion "f" ensimmäistä derivaattaa, niin Taylorin lauseen mukaan


title: Differenssimenetelmä

text: joka voidaan saattaa muotoon


title: Differenssimenetelmä

text: niin, että formula_6:n ollessa riittävän pieni


title: Differenssimenetelmä

text:
Menetelmän virhe määritellään likiratkaisun ja tarkan analyyttisen ratkaisun erotukseksi. Virhelähteitä on kaksi: pyöristysvirhe, joka syntyy tietokoneen pyöristäessä desimaalilukuja sekä diskretointivirhe, joka johtuu siitä, että differenssiyhtälön ratkaisu eroaa tarkasta ratkaisusta, vaikka laskutoimitukset suoritettaisiin täydellisen tarkasti ilman pyöristyksiä.
Ensimmäinen asia käytettäessä differenssimenetelmää ongelman ratkaisemiseksi on ongelman määrittelyalueen diskretointi. Useimmiten määrittelyalue jaetaan tasaväliseksi hilaksi (katso yllä oleva kuva). Tämä tarkoittaa sitä, että differenssimenetelmä tuottaa joukon diskreettejä numeerisia ratkaisuja derivaatalle. Useimmiten ratkaisussa on käytetty aika-askelta.


title: Differenssimenetelmä

text: Menetelmän aiheuttamalle paikalliselle diskretointivirheelle voidaan johtaa yleinen lauseke. Paikallista diskretointivirhettä merkitään tyypillisesti isolla o-kirjaimella ja sillä tarkoitetaan virhettä, kun menetelmää on sovellettu yhden kerran. Se on siis erotus formula_8, kun formula_9 viittaa tarkkaan arvoon ja formula_10 numeerisesti laskettuun likiarvoon. Taylorin polynomin jäännöstermi on käytännöllinen tutkittaessa diskretointivirhettä. Diskretointivirheen määräävin termi voidaan löytää käyttämällä Lagrangen muotoa Taylorin polynomin jäännöstermille, joka on


title: Differenssimenetelmä

text: Jos käytetään taas etenevää differenssiapproksimaatiota ensimmäiselle derivaatalle ja tiedetään, että formula_13, niin


title: Differenssimenetelmä

text: josta saadaan edelleen


title: Differenssimenetelmä

text: ja kun edelleen huomataan, että yhtälön vasen puoli on differenssimenetelmän approksimaatio ja oikea puoli on tarkka arvo lisättynä jäännöstermillä, niin nähdään selvästi, että jäännöstermi on paikallinen diskretointivirhe.


title: Differenssimenetelmä

text: Lopulta saadaan tässä esimerkissä:


title: Differenssimenetelmä

text: Saatu lauseke ymmärretään niin, että paikallinen diskretointivirhe on verrannollinen askeleen kokoon.


title: Differenssimenetelmä

text: Tarkastellaan esimerkkinä ensimmäisen kertaluvun lineaarista differentiaaliyhtälöä


title: Differenssimenetelmä

text: Ratkaistaessa tätä yhtälöä Eulerin menetelmällä, käytetään hyväksi erotusosamäärän lauseketta


title: Differenssimenetelmä

text: jolla saadaan likimääräinen esitys differentiaaliyhtälölle sijoittamalla ensin yllä oleva u'(x):n lauseke differentiaaliyhtälöön ja muokkaamalla tulosta hiukan algebrallisesti, jolloin saadaan


title: Differenssimenetelmä

text: Viimeisin yhtälö on differenssiyhtälö, jonka ratkaisu antaa likimääräisen ratkaisun differentiaaliyhtälölle.


title: Differenssimenetelmä

text: Tarkastellaan yksiulotteista lämmönjohtumisyhtälöä homogeenisilla Dirichletin reunaehdoilla


title: Differenssimenetelmä

text: Yksi tapa ratkaista tämä yhtälö numeerisesti on approksimoida derivaattoja differenssilausekkeilla. Jaetaan määrittelyalue paikan suhteen käyttäen hilapisteitä formula_23 ja ajassa käyttäen hilapisteitä


title: Differenssimenetelmä

text: formula_24. Oletetaan, että jako on tasavälinen sekä paikassa että ajassa niin, että jakoväli paikan suhteen on "h" ja ajan suhteen "k". Pisteet


title: Differenssimenetelmä

text: esittävät likimääräistä numeerista ratkaisua formula_26:lle.


title: Differenssimenetelmä

text: Käyttämällä etenevää differenssiapproksimaatiota ajan hetkellä formula_27 ja toisen kertaluvun keskeisdifferenssiä paikassa formula_28, saadaan yhtälö


title: Differenssimenetelmä

text: Tämä on eksplisiittinen menetelmä yksiulotteisen lämmönjohtumisyhtälön ratkaisemiseksi.


title: Differenssimenetelmä

text: missä formula_32


title: Differenssimenetelmä

text: Jos siis tunnetaan arvot ajan hetkellä "n", voidaan vastaavat arvot hetkellä "n"+1 laskea käyttäen yllä olevaa yhtälöä. Arvot kohdissa formula_33 ja formula_34 täytyy korvata reunaehdoilla, jotka tässä esimerkissä ovat molemmat nollia.


title: Differenssimenetelmä

text: Tämä eksplisiittinen menetelmä on numeerisesti vakaa ja konvergoi, kun formula_35. Virhe on verrannollinen aika-askeleeseen ja paikka-askeleen neliöön:


title: Differenssimenetelmä

text: Kun käytetään takenevaa differenssiapproksimaatiota ajanhetkellä formula_37 ja toisen kertaluvun keskeisdifferenssiä paikkaderivaatalle kohdassa formula_28, niin saadaan yhtälö


title: Differenssimenetelmä

text: Tämä on implisiittinen menetelmä yksiulotteisen lämmönjohtumisyhtälön ratkaisemiseksi.


title: Differenssimenetelmä

text: Termit formula_40 saadaan ratkaisemalla lineaarinen yhtälöryhmä:


title: Differenssimenetelmä

text: Tämä menetelmä on aina numeerisesti stabiili ja konvergoi, mutta menetelmä on yleensä laskennallisesti raskaampi kuin eksplisiittinen menetelmä, koska jokaisella aika-askeleella on ratkaistava yhtälöryhmä. Virheet ovat verrannollisia aika-askeleeseen ja paikka-askeleen neliöön.


title: Differenssimenetelmä

text: Jos käytetään keskeisdifferenssiä ajanhetkellä formula_42 ja toisen kertaluvun keskeisdifferenssiä paikkaderivaatalle kohdassa formula_28, niin saadaan yhtälö:


title: Differenssimenetelmä

text:
Tämä kaava tunnetaan Crank-Nicolson menetelmänä.
Arvot formula_30 saadaan ratkaisemalla lineaarinen yhtälöryhmä:


title: Differenssimenetelmä

text: Tämäkin menettely on aina numeerisesti stabiili ja konvergoi, mutta menettely on yleensä laskennallisesti raskaampi kuin eksplisiittinen menetelmä, koska jokaisella aika-askeleella on ratkaistava yhtälöryhmä. Virheet ovat verrannollisia aika-askeleen neliöön ja paikka-askeleen neljänteen potenssiin:


title: Differenssimenetelmä

text: Reunoilla virhe on kuitenkin usein O("h") eikä O("h").


title: Differenssimenetelmä

text: Yleensä Crank-Nicolson menetelmä on tarkin pienillä aika-askelilla. Eksplisiittinen menetelmä on epätarkin ja se voi olla epävakaa, mutta se on myös helpoin toteuttaa ja on laskennallisesti kevyin. Implisiittinen menetelmä toimii menetelmistä parhaiten, kun aika-askel on suuri.


title: Hahmo

text: Sana hahmo voi viitata moneen eri asiaan. Hahmolla voidaan tarkoittaa ainakin:


title: Barcelona-paviljonki

text: Barcelona-paviljonki on Ludwig Mies van der Rohen suunnittelema rakennus Barcelonassa. Saksan hallitus tilasi sen Miesiltä vuoden 1929 Barcelonan maailmannäyttelyä varten. Rakennus purettiin 1930, mutta rakennettiin uudelleen 1986.


title: Barcelona-paviljonki

text: Barcelona-paviljonki tunnettiin alkujaan Saksan-paviljonkina, sillä se oli saksalaisten paviljonki maailmannäyttelyyn. Alkujaan maailmannäyttelyn piti keskittyä teollisuuden haaroihin, eikä yksittäisten valtioiden pitänyt luoda omia paviljonkejaan. Saksalaisten kuultua, että sekä Iso-Britannia että Ranska suunnittelivat omaa paviljonkiaan, he palkkasivat Mies van der Rohen luomaan Saksan-paviljongin.


title: Barcelona-paviljonki

text: Miesin paviljongilla ei periaatteessa ollut mitään käyttötarkoitusta, vaikkakin siellä Espanjan kuningaspari Alfonso XIII ja Viktoria Eugenie Battenberg avasivat näyttelyn. Rakennus oli tarkoitettu väliaikaiseksi, mutta sen saatua kansainvälistä mainetta kaikki eivät olisi halunneet sitä purkaa. Rakennus purettiin kuitenkin tammikuussa 1930.


title: Barcelona-paviljonki

text: Vaikka rakennus oli pystyssä vain lyhyen aikaan, sen maine säilyi kuvien ja artikkeleiden voimalla. Siitä muodostui yksi merkittävimmistä rakennuksista Miesin uralla ja koko 1900-luvun arkkitehtuurissa. Rakennuksen merkityksen takia sen jälleenrakentaminen nousi puheenaiheeksi. Vuonna 1980 Barcelonan kaupungin kaupunkisuunnitteluosaston johtaja Oriol Bohigas aloitti projektin Miesin paviljongin uudelleenrakentamiseksi. Rakennustyöt alkoivat 1983, ja rakennus oli valmis alkuperäisellä paikallaan 1986.


title: Barcelona-paviljonki

text: Rakennus oli pituudeltaan 56,62 ja leveydeltään 18,58 metriä. Siinä oli neljä erillistä tilaa. Keskellä oli seremoniallinen suljettu huone. Lisäksi rakennuksessa oli tilat Saksan toimistoille ja kaksi ulkoilmatilaa, joissa molemmissa oli vesiallas. Mies suunnitteli paviljonkia varten myös ns. Barcelona-tuolin, josta on tullut modernin muotoilun merkkipaaluja. Pienemmän altaan vierellä on Georg Kolben suunnittelema patsas.


title: José de León Toral

text: José de León Toral (23. joulukuuta 1900 – 9. helmikuuta 1929) oli katolilainen, joka murhasi kenraali Álvaro Obregónin 17. heinäkuuta 1928 tämän tultua valituksi uudelleen Meksikon presidentiksi. Murhan taustalla oli Obregónin ja Plutarco Elías Callesin kirkonvastaisuus. Calles kohdisti kirkkoon suoranaista vainoa, joka johti kristittyjen Cristero-kapinan puhkeamiseen vuonna 1926.


title: José de León Toral

text: León Toral ampui Obregónin tälle järjestetyissä pidoissa La Bombilla -nimisessä ravintolassa. Hän oli tekeytynyt pilapiirtäjäksi. Obregón ilmaisi olevansa tyytyväinen León Toralin piirrokseen, mutta joutui hetken kuluttua tämän tappamaksi. León Toral pidätettiin, todettiin syylliseksi ja teloitettiin. Häntä tekoon yllyttänyt nunna Concepción Acevedo de la Llata eli "La Madre Conchita" sai vankeustuomion.


title: Ukrainan koripallomaajoukkue

text:
Ukrainan koripallomaajoukkue edustaa Ukrainaa koripallon arvokisoissa. Vuoteen 1992 saakka maa oli ollut osana Neuvostoliittoa ja maan pelaajat edustivat Neuvostoliiton koripallomaajoukkuetta.
__notoc__
Ukraina esiintyi ensimmäisen kerran Euroopan-mestaruuskilpailuissa vuonna 1997. Tuolloin se pelasi samassa lohkossa Espanjan, Kroatian ja Saksan kanssa. Näistä Ukraina voitti vain Kroatian ja sijoittui lohkonsa viimeiseksi. Sijoitusotteluissa Ukraina voitti Latvian ja Slovenian ja sen lopullinen sijoitus turnauksessa oli kolmastoista.


title: Ukrainan koripallomaajoukkue

text: Vuosien 2001 ja 2003 EM-kisoissa Ukraina sijoittui 14:nneksi. Vuoden 2005 EM-kisoissa joukkue sijoittui viimeiseksi eli 16:nneksi. Vuoden 2011 EM-kisoissa Ukraina voitti kaksi viidestä alkulohko-ottelustaan eikä selviytynyt 12 parhaan joukkoon.


title: Ukrainan koripallomaajoukkue

text: Vuoden 2013 EM-kisoissa Ukraina saavutti toistaiseksi parhaan arvokisasijoituksensa. Se hävisi alkulohkossaan vain Ranskalle ja sijoittui neljällä voitolla lohkossaan toiseksi. Jatkolohkossa Ukraina hävisi Latvialle ja Liettualle mutta voitti Serbian ja pääsi lohkonsa neljänneltä sijalta pudotuspeleihin. Puolivälierissä Ukraina hävisi Kroatialle. Sijoitusotteluissa se voitti Italian ja hävisi Slovenialle. Ukrainan lopullinen sijoitus oli kuudes. Joukkueen paras pistemies oli yhdysvaltalaissyntyinen Eugene Jeter 13,5 pisteen ottelukeskiarvolla.


title: Ukrainan koripallomaajoukkue

text: Vuoden 2015 EM-kilpailuissa Ukraina oli 22:s ja 2017 viidestoista.


title: Ukrainan koripallomaajoukkue

text: Ukraina selviytyi MM-kilpailuihin ensimmäisen kerran Espanjan kisoihin 2014. Se sijoittui alkulohkossaan viidenneksi voitettuaan Dominikaanisen tasavallan ja Turkin sekä hävittyään Suomelle, Uudelle-Seelannille ja Yhdysvalloille. Lopullisessa rankingissa joukkue sijoittui 18:nneksi.


title: Jacques Cossard

text: Jacques Cossard oli ranskalainen 1600-luvulla elänyt pappi, joka kehitti ensimmäisen ranskalaisen pikakirjoitusjärjestelmän. Hän toimi kirkkoherrana ja opettajana, ja julkaisi ranskan ja heprean oppikirjoja.


title: Jacques Cossard

text: Vuonna 1651 Cossard julkaisi kehittämänsä pikakirjoitusjärjestelmän. Siinä oli merkit 22 kirjaimelle, ja myös vokaaleille käytettiin niiden omia merkkejä, mikä poikkesi tuon ajan englantilaisista järjestelmistä. Järjestelmän käytön laajuudesta ei ole säilynyt tietoa.


title: Krtsanisin taistelu

text: Krtsanisin taistelu () käytiin Persian valtakunnan ja Georgian välillä Krtsanisissa Tbilisin kaupungin lähellä 8.–11. syyskuuta 1795. Taistelu oli osa sotaa, jonka Persian šaahi Agha Muhammad Khan aloitti kostaakseen Georgian Erekle II:n liittoutumisen Venäjän keisarikunnan kanssa. Georgialaiset hävisivät taistelun ja maan pääkaupunki Tbilisi tuhottiin täydellisesti.


title: Krtsanisin taistelu

text: Itä-Georgia eli Kartlin ja Kakhetin kuningaskunnat olivat olleet Persian vallassa vuodesta 1555. Kun Nadir Šah kuoli vuonna 1747, molemmat valtiot irtautuivat kuitenkin Persian hallinnasta ja yhdistyivät personaaliunionin kautta tarmokkaan kuninkaan Erekle II:n alaisuuteen vuonna 1762. Vuonna 1783 Erekle toi kuningaskuntansa Venäjän suojelukseen Georgijevskin sopimuksen myötä. Rajoitettu venäläinen sotajoukko, joka koostui kahdesta jalkaväkipataljoonasta ja jolla oli neljä tykkiä, saapui Tbilisiin vuonna 1784, mutta vedettiin takaisin georgialaisten kiihkeistä vastalauseista huolimatta vuonna 1787. Vaikka Erekle jäi oman onnensa nojaan, hän unelmoi edelleen vahvan ja yhtenäisen monarkian perustamisesta Venäjän suojeluksen avulla. Kuningaskuntaan liitettäisiin lopulta länsigeorgialainen Imeretin kuningaskunta ja osmaneille menetetyt maakunnat.


title: Krtsanisin taistelu

text: Sopimuksen seuraukset tulivat esiin muutaman vuoden kuluttua, kun uusi qadžarien hallitsijasuku nousi Persiassa valtaan pitkän sisäisen valtakamppailun jälkeen. Dynastian päämies, eunukki Agha Muhammad Khan, päätti tuoda Kaukasian jälleen kerran Persian valtaan. Persialaisten sisäiset taistelut olivat hiljentyneet hetkeksi, ja he vaativat nyt Erekleä hylkäämään Venäjän kanssa solmitun sopimuksen rauhaa vastaan. Erekle lähetti turhaan avunpyyntöjä keisarinna Katariina II:lle Pietariin. Lupausta suojeluksesta ei täytetty, mutta Erekle hylkäsi Persian uhkavaatimuksen.


title: Krtsanisin taistelu

text: Myöhemmin elokuussa Agha Muhammad Khan johti 35 000 miehen armeijansa Kaukasukselle ja pakotti Gəncən ja Jerevanin kaanikunnat liittoon kanssaan. Kaani lähti kesken Şuşan piirityksen Karabahin kaanikunnasta, marssi suoraan Tbilisiin ja hyökkäsi georgialaisten vahvasti linnoitettuja asemia vastaan kaupungin lounaispuolella. Vaikka useat aateliset hylkäsivät Ereklen, hän onnistui keräämään noin 5 000 miestä, mukaan lukien noin 2 000 sotilasta kuningas Solomon II:n hallitsemasta Imeretistä. Georgialaiset taistelivat vastaan epätoivoisesti ja onnistuivat torjumaan useita persialaisten hyökkäyksiä 9. ja 10. syyskuuta.


title: Krtsanisin taistelu

text: Varhain aamulla 11. syyskuuta Agha Mohammad Khan johti henkilökohtaisesti täyttä hyökkäystä georgialaisia vastaan. Tykkitaistelun ja ratsuväen raivokkaan hyökkäyksen yhteydessä persialaiset onnistuivat ylittämään Mtkvarin ja saartoivat georgialaiset. Erekle yritti aloittaa vastahyökkäyksen, mutta hänen täytyi lopulta vetäytyä ainoaan jäljellä olevaan suuntaan Tbilisin lähistöllä. Yöhön mennessä georgialaiset joukot olivat uupuneet ja tuhoutuneet lähes täysin. Viimeiset selviytyneet georgialaiset tykkimiehet viivyttivät lyhyen aikaa eteneviä persialaisia, jotta Erekle ja hänen 150 miehen seurueensa pääsivät pakenemaan kaupungin läpi vuorille. Taistelut jatkuivat Tbilisin kaduilla ja Nariqalan linnoituksessa. Muutamassa tunnissa Agha Muhammad Khan oli saanut Georgian pääkaupungin hallintaansa: se ryöstettiin täydellisesti ja sen asukkaat murhattiin. Persian armeija marssi takaisin ryöstösaaliin ja noin 15 000 vangin kanssa.


title: Krtsanisin taistelu

text: Agha Muhammad kruunattiin šaahiksi vuonna 1796 palattuaan Persiaan. Erekle II palasi Tbilisiin jälleenrakentamaan kaupunkia, mutta pääkaupungin tuhoutuminen oli kuolinisku hänen toiveilleen ja hankkeilleen. Katariina II julisti sodan Persialle saadakseen Venäjän arvovallan takaisin ja lähetti armeijan Valerian Zubovin komennuksessa qadžarien alueille, mutta hänen seuraajansa Paavali I veti sen pian takaisin. Agha Muhammad Šah salamurhattiin, kun hän suunnitteli uutta hyökkäystä Georgiaa vastaan vuonna 1797, ja Erekle II kuoli vuoden 1798 alussa. Seuraavat kolme vuotta olivat sekasorron aikaa. Vuonna 1801 Venäjä liitti helposti itseensä heikentyneen Georgian kuningaskunnan, jonka pääkaupunki oli raunioina.


title: Harvard Law Review

text: Harvard Law Review on Harvardin yliopiston oikeustieteellisen ainejärjestön julkaisema lehti, joka on yksi Yhdysvaltain viitatuimmista oikeustieteellisistä julkaisuista. Sen ensimmäinen numero julkaistiin 15. huhtikuuta 1887.


title: Harvard Law Review

text: Lehdessä julkaistaan maan eri yliopistojen lakiprofessoreiden kirjoituksia, joita opiskelijat editoivat. Viidestäsadasta vuosikurssilaisesta noin neljäkymmentä valitaan tehtävään.


title: Harvard Law Review

text: Presidentti Barack Obama toimi vuonna 1991 lehden ensimmäisenä afroamerikkalaisena päätoimittajana.


title: Vattukuoriainen

text: Vattukuoriainen ("Byturus tomentosus") on vadelma- ja mesimarjasadon pahimpia pilaajia. Se on aikuisena noin 4-5 mm:n pituinen ja muodoltaan pitkänsoikea lyhyen tiheän harmaan tai kellanharmaan karvan peittämä kovakuoriainen, jonka tuntosarvet ovat nuijamaiset. Vattukuoriaisnaaras munii kukkiin ja kehittyviin raakileisiin noin sata yksittäistä munaa, joista kehittyvät toukat kaivautuvat kukkapohjukseen ja vioittavat myöhemmin marjaa. Vattukuoriaisen toukka eli tuttu "vattumato" on 5-7 mm pitkä ja väriltään kellertävä, selkäpuolelta ruskean ja kellertävän kirjava sekä lyhytkarvainen. Vattukuoriaisen toukka poistuu kypsyneestä marjasta siirtyen maahan, missä se koteloituu. Vattukuoriainen talvehtii täysin kehittyneenä aikuisena kotelon sisällä, josta se kuoriutuu keväällä maan pintakerrosten lämpötilan noustessa 14 asteeseen.


title: Vattukuoriainen

text: Aikuinen vattukuoriainen käyttää ravintonaan voikukkien ja vadelmien kukkanuppuja ja vastapuhjenneita versoja sekä kukkivien pihlajien, orapihlajien ja omenapuiden siitepölyä.


title: Vattukuoriainen

text: Vattukuoriainen on Euroopassa yleinen aina Pohjois-Suomea myöten.


title: Vattukuoriainen

text: Vattukuoriaisen saalistajia luonnossa ovat ainakin: lehvänokkalude ("Anthocoris nemorum") ja Chrysoperla harrisii.


title: Ongenkoukku

text: Ongenkoukku on väline, jota käytetään kalojen kiinniottamiseen ja saalistamiseen. Ongen siimaan sidottavan koukun periaate on, että tarttuessaan syöttiin kala jää suustaan kiinni koukkuun. Koukku voi myös jäädä kiinni muuhun kohtaan kalan ruumiissa. Vuonna 2005 yhdysvaltalainen "Forbes"-lehti listasi ongenkoukun kahdenkymmenen tärkeimmän keksinnön joukkoon ihmiskunnan historiassa. Koukkuja on monenlaisia, ja niitä on kehitetty erilaisia syöttejä varten.


title: Ongenkoukku

text: Ongenkoukun historiallinen edeltäjä on "launi". Launi on päistään kapeneva tikku, johon siima solmitaan sen keskelle kaiverrettuun uraan. Syötillä varustettu launi päätyy syöttiin iskeneen kalan suuhun poikittain. Launeja on valmistettu kivestä, puusta, luusta tai sarvesta. Jopa kivikauden aikaisia luisia ongenkoukkuja ja liuskekivisiä koukunvarsia on löydetty Suomesta.


title: Ongenkoukku

text: Kirjailija Juhani Aho on esittänyt novellissaan "Ensimmäinen onkeni" yksityiskohtaisen kuvauksen siitä, kuinka ongenkoukku valmistetaan käsityönä messinkilangasta. Tilapäinen ongenkoukku voidaan valmistaa esimerkiksi hakaneulasta, orapihlajan piikistä tai naulasta. Nykyään ongenkoukut valmistetaan yleensä teollisesti. Niitä voi ostaa erikseen tai osana onkilaitetta, johon sisältyvät myös siima, koho ja paino. Tästä on joskus käytetty nimitystä "litka", mutta se kuuluu pikemmin usean koukun pyydykselle.


title: Ongenkoukku

text: Koukkuja on yksihaaraisen lisäksi kaksi- ja kolmihaaraisia, joita käytetään usein vieheen osana, sekä laukeavia iskukoukkuja. Väkäsetön koukku käy muun muassa urheilukalastukseen, jossa saalis on tarkoitus laskea vahingoittumattomana takaisin. Syötiksi käyvät esimerkiksi lierot, kärpästen tai surviaisten toukat tai leipäpalat. Syöttiä ei ole pakko käyttää lainkaan esimerkiksi silakkaa ongittaessa.


title: Ongenkoukku

text: Koukkujen suhteelliset koot ilmaistaan numeroin esimerkiksi ns. Redditch-järjestelmällä. Peruskoko on 0. Sitä pienempien koukkujen koot ilmaistaan koon kasvaessa pienenevin numeroin. Peruskokoa suuremmat koukut numeroidaan puolestaan 1/0:sta ylöspäin 2/0 jne. koon kasvaessa suurenevin numeroin. Tietty numero ei suhteellisessa järjestelmässä kerro suoraan koukun kokoa, vaan koot ovat valmistajakohtaisia.


title: Feeding Frenzy (videopeli)

text: Feeding Frenzy on syöntipeli, jossa pelaaja ohjaa nälkäisiä kalalajeja. Kalan on tarkoitus syödä mahdollisimman paljon 40 kentän pelissä ja kasvaa riittävän suureksi, jotta seuraavaan kenttään edetään. Kala kasvaa syödessään ja viimeisillä tasoilla kala tai valas voi syödä miltei kaikkea ruudulla näkyvää tulematta itse syödyksi. Pelin edetessä pelaaja etenee ravintoketjussa aina miekkavalaaksi asti. Pelaajaa uhkaavat isommat saalistajat, syvyyspommit ja meduusat. Jos pelaaja syö saalista nopeasti hetken ajan, päälle kytkeytyy "feeding frenzy"-tila, jossa pisteitä tulee enemmän. Pelissä ovat "normaali" ja "aikahyökkäys"-pelitilat.


title: Feeding Frenzy (videopeli)

text: Peli on ladattavissa Xbox 360:lle Xbox Live Marketplacelta hintaan 400 Microsoft Points. Peli on myös Arcade-pelille harvinaisesti saatavilla levyllä. Feeding Frenzy on yksi viidestä pelistä Xbox Live Arcade Compilation Discillä. Muut ovat "Boom Boom Rocket", "Luxor 2", "PAC-MAN Championship Edition" ja "UNO". Windowsille peli on ladattavissa PopCap Gamesin sivulta maksullisena. Pelistä ovat demoversiot sekä Xbox 360:lle että Windowsille.


title: Feeding Frenzy (videopeli)

text: Pelissä on Arcade-pelille normaalit 12 saavutusta, joista tulee 200 GS. Saavutusohjepalveluissa peli on arvioitu vaikeudeltaan keskitasolle, mutta aikaavieväksi.


title: Romell Broom

text: Romell Broom (s. 4. kesäkuuta 1956) on yhdysvaltalainen rikollinen, joka kaappasi, raiskasi ja murhasi 14-vuotiaan Tryna Middletonin 21. syyskuuta 1984. Hän yritti siepata myös kaksi Middletonin ystävää, joiden kuitenkin onnistui paeta. Broom tuomittiin kuolemaan 16. syyskuuta 1985. Vuonna 2003 hän suostui DNA-testiin, joka ei kuitenkaan osoittanut häntä viattomaksi.


title: Romell Broom

text: Broom nousi julkisuuteen teloituksensa epäonnistuttua Ohiossa 15. syyskuuta 2009. Teloituksen epäonnistumisen syy oli se, että sopivaa suonta myrkkyruisketta varten ei löydetty. Suonta etsittiin kahden tunnin ajan, mutta piikki osui Broomin lihaksiin tai luihin. Välillä hän huusi kivusta. Koska teloitus ei onnistunut, Broom sai lykkäyksen.


title: Romell Broom

text: Vastaava tapaus sattui Yhdysvalloissa vuonna 1946, kun Willie Francis selvisi hengissä sähkötuolista. Francis piti toista teloitusyritystä perustuslain vastaisena, mutta korkein oikeus oli toista mieltä, ja Francis teloitettiin lopulta.


title: Eeva-Liisa Saarinen

text: Eeva-Liisa Annikki Saarinen (o.s. Naumanen; s. 21. joulukuuta 1952 Mikkeli) on suomalainen oopperalaulaja (mezzosopraano).


title: Eeva-Liisa Saarinen

text: Eeva-Liisa Saarinen opiskeli laulua Sibelius-Akatemiassa Liisa Linko-Malmion oppilaana. Lisäksi hän on opiskellut Lontoossa, Berliinissä, Roomassa ja Kööpenhaminassa. Hän sai 1981 Lappeenrannan laulukilpailussa neljännen sijan ja Yleisradion erikoispalkinnon. Saarinen oli 1984–2005 Suomen Kansallisoopperan solistikunnan vakituinen jäsen. Hän on myös vieraillut Helsingin Juhlaviikoilla ja Savonlinnan Oopperajuhlilla, Nantesin oopperassa ja Hampurin valtionoopperassa. Kotimaan ja useiden Euroopan maiden lisäksi hän on konsertoinut muun muassa Yhdysvalloissa.


title: Eeva-Liisa Saarinen

text: Saarinen on laulanut 12 suomalaisen oopperan kantaesityksessä. Hänen tärkeimpiä levytyksiään ovat Sibeliuksen "Kullervo", Rautavaaran "Vincent" ja "Aleksis Kivi", Sallisen "Kullervo" ja Aarre Merikannon "Juha". Vuonna 2000 hänelle myönnettiin Suomen Muusikkojen liiton tunnustuspalkinto.


title: Todd Terry

text: Todd Terry (s. 18. huhtikuuta 1967 Brooklyn, New York) on yhdysvaltalainen DJ, tuottaja ja miksaaja.


title: Todd Terry

text: Terryn uraa voidaan kuvailla laajana kokoelmana klassisen diskomusiikin viitteitä sekoitettuna house- ja hip hop -tyylisuunnan musiikkiin. Remixit ovat myös suuri osa Terryn tuotantoa, ja suuri osa pinnalle päässeistä hiteistä kuuluvatkin juuri tähän ryhmään.


title: Todd Terry

text: Terry tunnetaan myös yhtenä 1980-luvun lopun house- ja deep house -tyylisuunnan uudisraivaajana. Yksi hänen tunnetuimpia kappaleitaan on "Missing" yhtyeeltä Everything But the Girl. Toddin kappaleet "Something Goin' On" ja "Keep on Jumpin'" nousivat molemmat brittilistan top-10 joukkoon.


title: Todd Terry

text: Fanien keskuudessa Terry tunnetaan useimmiten nimellä "Todd the God", tai yksinkertaisemmin "God". Hän on yksi Euroopan ja Yhdysvaltojen parhaiten tienaavia tiskijukkia.


title: Hampurin valtionooppera

text: Hampurin valtionooppera eli Hamburgische Staatsoper on Hampurissa toimiva ooppera, ja sen yhteydessä toimii orkesteri Hampurin filharmonikot, entinen "Philharmonisches Staatsorchester Hamburg". Ooppera on yksi maailman johtavista oopperataloista, ja sillä on takanaan 300-vuotinen historia.


title: Anna Maria Jopek

text: Anna Maria Jopek (s. 14. joulukuuta 1970 Varsova, Puola) on puolalainen jazz- ja poplaulaja. Vuonna 1997 hän edusti Puolaa Eurovision laulukilpailussa laululla "Ale jestem" (Mutta olen). Hän on esiintynyt monien tunnettujen jazz-muusikoiden kanssa, kuten Chris Botti, Pat Metheny, Branford Marsalis, Richard Bona, Mino Cinelu, Tord Gustavsen, Tomasz Stanko.


title: Mohammad Shahabuddin

text: Mohammad Shahabuddin (s. 10. toukokuuta 1967) on intialainen rikollinen ja poliitikko Biharin Siwanista. Hän istui Rashtriya Janata Dal -puolueen edustajana Intian parlamentissa neljä kautta vuosina 1996–2008. Vuonna 2007 hänet tuomittiin elinkautiseen vankeuteen sieppauksesta murha-aikeissa helmikuussa 1999. Murhaa ei voitu täysin todistaa, koska uhriksi joutuneen Chhote Lal Guptan ruumista ei ole koskaan löydetty.


title: Mohammad Shahabuddin

text: ”Taparikolliseksi” luonnehdittua Shahabuddinia on syytetty useista murhista ja murhayrityksistä. Erään oletetun uhrin äiti toivoi Shahabuddinille kuolemantuomiota.


title: Dobruš

text: Dobruš (, IPA: [ˈdɔbruʂ], ) on pieni kaupunki ja hallintopiiri Homelin alueen itäosissa Valko-Venäjällä. Kaupunki sijaitsee 24 kilometriä Homelin (Gomel) kaupungin keskustan itäpuolella. Tässä Homelin itäisessä esikaupungissa asuu 18 330. Koko hallintopiirin 40 632 asukkaasta noin puolet asuu maaseudulla; piiri pitää sisällään Dobrušin kaupungin, Tserah’oukan kaupunkimaisen taajaman (1 821 as.) ja näitä ympäröivän maaseudun kylineen.


title: Dobruš

text: Dobrušin piiri sijaitsee Homelin (Gomel) itäpuolella, Vetkan piirin eteläpuolella. Itäisenä naapurina on Venäjän Brjanskin alue ja eteläisenä rajakumppanina Ukraina. Piirin läpi kulkevat Homelista itään Venäjälle ja kaakkoon Ukrainaan vievät rautatiet.


title: Dobruš

text: Dobruš saastui merkittävästi vuoden 1986 Tšernobylin ydinvoimalakatastrofin seurauksena. Myös vuoden 1996 Cesium-137 kartassa Dobrušin itäiset ja pohjoiset seudut näkyvät voimakkaimmin säteilevien Valko-Venäjän alueiden joukossa. Paikkakunnan väkiluku onkin pudonnut. Suuri osa piirin väestöstä evakuoitiin vuonna 1986, ja ainakin 1500 perhettä on virallisten tietojenkin mukaan muuttanut pois turvallisemmille alueille.


title: Dickson Nwakaeme

text: Dickson "Dicksonator" Nwakaeme (s. 21. huhtikuuta 1986 Lagos, Nigeria ) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa lainasopimuksella Oulun Pallosta.


title: Dickson Nwakaeme

text: Nwakaemen Veikkausliigadebyytti tapahtui 4. heinäkuuta 2009 ottelussa Rovaniemen Palloseuraa vastaan. Dickson teki maalin, syötti toisen, ja valittiin parhaaksi pelaajaksi KuPSin 3–0 voittoon päättyneessä ottelussa. RoPS kuitenkin protestoi ottelusta. He vetosivat, että Palloliiton ei olisi tullut myöntää pelilupaa Nwakaemelle. Siirtoikkunan ulkopuolella saatava pelilupa edellytti, että Nwakaeme ei olisi pelannut 30. huhtikuuta jälkeen. Mikäli näin oli, hän olisi ollut pelikelvoton. KuPS oli hakenut 3. heinäkuuta 2009 poikkeuslupamenettelyn kautta Nwakaemelle pelilupaa ja se oli myönnetty. Kurinpitolautakunta kuitenkin käänsi ottelun tuloksen RoPSin voitoksi, koska katsoi uusien selvitysten pohjalta Nwakaemen todennäköisesti pelanneen toukokuussa Senegalissa virallisen ottelun. KuPS ei saanut seurakohtaista rangaistusta. He valittivat kuitenkin pisteiden menetykseen johtaneesta päätöksestä Urheilun oikeusturvalautakuntaan.


title: Dickson Nwakaeme

text: Nwakaeme ei pelannut kolmessa seuraavassa ottelussa lupaepäselvyyksien takia, mutta on sittemmin ollut KuPSin kantava voima. 2. lokakuuta 2009 julkistettiin Urheilun oikeusturvalautakunnan päätös, joka palautti KuPSille pisteet RoPS-ottelusta. Tämän päätöksen myötä asian käsittely on saatu päätökseen.


title: Dickson Nwakaeme

text: 2. elokuuta 2009 Jaron silloinen päävalmentaja Mika Laurikainen totesi, että Nwakaemen kaltaisen miehen saaminen liigaan on todellinen urheilun voitto. 14. elokuuta 2009 KuPSin voitettua hallitsevan mestarin FC Interin, turkulaisten päävalmentaja Job Dragtsma kertoi Nwakaemen olevan paras hänen näkemänsä veikkausliigahyökkääjä. Hänet valittiin KuPSin hyökkääjä Pele Koljosen ohella Veikkausliigan elokuun tähdistöön.


title: Dickson Nwakaeme

text: 29. syyskuuta 2009 Veikkaaja kertoi, että Nwakaeme on suuntaamassa ulkomaille. Hänen agenttinsa etsii pelipaikkaa ulkomailta.


title: Dickson Nwakaeme

text: Kesällä 2010 Urheilulehti listasi kauden parhaat Veikkausliiga-pelaajat ja rankkasi Dicksonin listan ensimmäiseksi.


title: Dickson Nwakaeme

text: Huhtikuussa 2011 veikkausliigapelaajat äänestivät Dickson Nwakaemen sarjan parhaaksi pelaajaksi ennen sarja-avausta.


title: Omenakääriäinen

text: Omenakääriäinen ("Cydia pomonella") on pieni perhoslaji, jonka toukat aiheuttavat suurta vahinkoa omenille ja muutamille muille hedelmäpuille.


title: Omenakääriäinen

text: Aikuinen perhonen on noin senttimetrin pituinen. Siiven pohjaväri on punertavan harmaa ja sen poikki kulkee useita, ohuita vaaleanharmaita viiruja, erityisesti siiven keskivaiheilla. Siiven kärkiosassa on laaja ruskeankirjava laikku. Lepäävä perhonen pitää siipiään kattolaskuisesti ruumiin sivuilla.


title: Omenakääriäinen

text: Täysikasvuinen toukka on reilun senttimetrin pituinen ja mustaa päätä lukuun ottamatta väriltään punertava.


title: Omenakääriäinen

text: Laji on peräisin Euroopasta, mutta levinnyt ihmisen mukana jokseenkin kaikkialle. Aikuiset perhoset lentävät toukokuulta elokuulle, mutta pääasiallinen lentoaika on omenan kukinnan jälkeen kesäkuussa. lajilla on usein kaksi sukupolvea kesän aikana.


title: Omenakääriäinen

text: Kääriäisen toukka kaivertaa omenaan laajan, sen siemenkotaan asti ulottuvan käytävän. Laji talvehtii täysikasvuisena toukkana puun kaarnan raoissa.


title: Omenakääriäinen

text: Omenakääriäisen saalistajia luonnossa ovat ainakin seuraavat: Agonum punctiforme, Agulla xanthostigma, Anisodactylus californicus, Calathus ruficollis, maakiitäjäiset ("Carabidae"), Cheiracanthium mildei, Clivina impressifrons, Diaea dorsata, isopihtihäntä ("Forficula auricularia"), Harpalus pensylvanicus, Ixeuticus martius, sinitiainen ("Cyanistes caeruleus"), talitiainen ("Parus major"), Poecilus cursitor, Pterostichus chalcites, Pterostichus lustrans, aitosysikiitäjäinen ("Pterostichus melanarius") ja hopearilli ("Zosterops lateralis").


title: Omenakääriäinen

text: Toukat elävät useissa hedelmäpuissa, erityisesti omenassa ja päärynässä.


title: Trio Saludo

text: Trio Saludo on suomalainen laulutrio joka perustettiin vuonna 1975.


title: Mielikki (nimi)

text: Mielikki on suomalainen naisen etunimi.


title: Mielikki (nimi)

text: Mielikki kuuluu muinaisnimiin, jotka olivat Suomessa yleisessä käytössä ennen kristinuskon tuloa. Nimi esiintyy myös suomalaisessa mytologiassa ja Kalevalassa, jossa Mielikki on metsänjumala Tapion puoliso. Kristinuskon vakiinnuttua Suomessa raamatulliset ja pyhimysten nimet syrjäyttivät kuitenkin vanhat henkilönnimet jokseenkin täydellisesti. Niinpä Mielikki oli, monien muiden vanhojen naisennimien tavoin, useita vuosisatoja käytössä vain lehmän nimenä, kuten jotkin niistä ovat vieläkin. Lähinnä Kalevalan vaikutuksesta Mielikki tuli kuitenkin 1800-luvulla uudestaan käyttöön myös naisen nimenä. Mielikki tunnetaan myös Virossa, Kalevalaan nimi päätyi vienankarjalaisista loitsurunoista. Vuonna 1908 Mielikki otettiin almanakkaan. Nimipäivä oli aluksi 16. syyskuuta, vuodesta 1929 lähtien 23. syyskuuta.


title: Mielikki (nimi)

text: Vuoden 2015 loppuun mennessä nimi Mielikki on annettu 1045 naiselle ja ainakin kahdelle miehelle. Suurin osa heistä on syntynyt 1900-luvun alkupuolella.


title: Swingfly

text: Richard Silva II (syn. New York, New York, Yhdysvallat) tunnetaan paremmin taiteilijanimellään Swingfly, on ruotsalainen hip hop -artisti, laulaja ja rockmuusikko.


title: Swingfly

text: Richard syntyi New Yorkissa. Hän on asunut myös Trinidad & Tobagossa sekä Panamassa, ennen kuin muutti Tukholmaan, vuonna 1991. Hän on tehnyt yhteistyötä mm. Teddybearsin ja Dr. Albanin kanssa. Swingflyn debyyttialbumi "God Bless The IRS" julkaistiin toukokuussa 2009.


title: Irina Bokova

text: Irina Georgieva Bokova (; s. 12. heinäkuuta 1952) on bulgarialainen poliitikko, kahden kauden parlamenttiedustaja, entinen ulkoministeri ja Bulgarian Ranskan-suurlähettiläs. Hän toimi Unescon pääjohtajana vuosina 2009–2017.


title: Irina Bokova

text: Bokova kävi Sofiassa englanninkielistä koulua ja opiskeli sen jälkeen Moskovan kansainvälisten suhteiden yliopistossa, jossa hän suoritti MBA-tutkinnon kansainvälisissä suhteissa. Sittemmin hän on opiskellut Marylandin yliopiston School of Public Affairsissa Washingtonissa. Hän on ollut Bulgarian pysyvä lähettiläs Unescossa ja Bulgarian hallituksen edustajana Unescon johtokunnassa.


title: Euroopanlehtisammakko

text: Euroopanlehtisammakko ("Hyla arborea"), aiemmin käytetty myös nimeä lehtisammakko, on lehtisammakoiden heimoon kuuluva palearktinen sammakkolaji, joka elää Manner-Euroopassa Pyreneiden niemimaalta Kaukasiaan ulottuvalla vyöhykkeellä. Sen kanta on pienentynyt huomattavasti Länsi- ja Keski-Euroopassa ilmaston lämpenemisen sekä luonnollisten elinympäristöjen häviämisen ja saastumisen takia.


title: Euroopanlehtisammakko

text: Euroopanlehtisammakon käyttäytymisen perusteella on kautta aikojen ennustettu säätä, sillä se kurnuttaa ennen sadetta ja kiipeilee puissa ja pensaissa kauniilla ilmalla.


title: Euroopanlehtisammakko

text: Euroopanlehtisammakko kasvaa 4–5 cm:n pituiseksi. Sen sormet ja varpaat päättyvät pyöreään tarttumalevyyn ja varpaiden välissä on uimaräpylät. Täysikasvuisen yksilön takaraajat ulottuvat eteenpäin taivutettuina silmien etupuolelle.


title: Euroopanlehtisammakko

text:
Selkäpuolen iho on sileä ja omenanvihreä, mutta voi alustan, lämpötilan ja sammakon mielentilan mukaan muuttua herkästi harmaaksi, ruskeaksi tai lähes mustaksi. Vatsassa iho on nystyisempää ja väriltään valkoista tai kellertävää. Selkä- ja vatsapuolen erottaa toisistaan ohut, katkeamaton juova, joka on valkoreunainen ja väriltään musta tai ruskea. Juova alkaa sieraimesta ja päättyy nivusten kohdalla hakaseen; joskus hakanen kuitenkin puuttuu ja juova ulottuu nivusten sisäpinnalle asti.
Sammakon kieli on kiinnittynyt suuontelon etuosaan ja kitalaessa on vannasluut. Kylkijuovan kohdalla sijaitsevat tärykalvot ovat selvästi pienemmät kuin silmät, joissa on vaakasoikeat pupillit. Toisin kuin eräillä muilla sammakkolajeilla, euroopanlehtisammakolla ei ole silmien alapuolella tummaa täplää. Koiraan kurkunpäähän liittyy erittäin laajenemiskykyinen äänirakko, jossa iho on tummempaa ja löysempää kuin muualla. Äänirakosta lähtevä äänekäs ja konemainen kurnutus ("ke-ke-ke" tai "ep-ep-ep") voi kantaa jopa kilometrien päähän.


title: Euroopanlehtisammakko

text: Euroopanlehti-sammakko on yleinen Keski-, Etelä- ja Itä-Euroopassa. Levinneisyysalue ulottuu pohjoisessa Tanskaan, Etelä-Ruotsiin ja Liettuaan ja kaakossa Ukrainaan ja Krimin niemimaalle. Levinneisyysalueen itäosissa laji on edelleen elinvoimainen, mutta Länsi-Euroopassa sen kanta on pienentynyt huomattavasti. Syiksi tähän arvellaan torjunta-aineiden ja saasteiden leviämistä ympäristöön, ilmaston lämpenemistä ja UVB-säteilyn lisääntymistä, kutupaikkojen vähentymistä, populaatioiden eristäytymistä toisistaan sekä sammakoiden kiinniottamista lemmikkieläimiksi.


title: Euroopanlehtisammakko

text: Euroopanlehtisammakon lähisukulaisia ovat Euroopassa välimerenlehtisammakko ("Hyla meridionalis") ja Aasiassa muun muassa "Hyla savignyi" ja "Hyla japonica". Monet niistä luettiin aikaisemmin sen alalajeiksi. Nykyisen luokituksen mukaiset euroopanlehtisammakon alalajit on lueteltu alla olevassa taulukossa.


title: Euroopanlehtisammakko

text: Euroopanlehtisammakko elää leveälehtisissä puissa ja pensaissa, joskus hyvinkin kaukana vedestä. Tavallisimpia elinympäristöjä ovat valoisat sekametsät ja pensaikot, puutarhat, viinitarhat, hedelmätarhat, puistot ja järvien ja purojen rannat – Etelä-Euroopassa myös saaristometsät ja tulvatasankojen tiheiköt. Kosteilla ja metsäisillä vuoriseuduilla sammakkoa tavataan aina puurajalle asti. Sen sijaan pimeitä ja tiheitä metsiä se karttaa.


title: Euroopanlehtisammakko

text: Päiväsaikaan euroopanlehtisammakko pysyttelee enimmäkseen paikoillaan puiden, pensaiden ja ruohokasvien lehdillä ja varsilla. Aktiivisimmillaan se on illalla ja yöllä, jolloin se laskeutuu maahan juomaan vettä ja etsimään ravintoa. Syksyllä ennen horrokseen vaipumista sammakko on aktiivinen päivälläkin. Se horrostaa syys–joulukuusta helmi–toukokuuhun jonkin multa- tai kivikasan alla tai puunkolossa.


title: Euroopanlehtisammakko

text: Kevään tullen euroopanlehtisammakko hakeutuu kutemaan vesistöihin ja kosteille niityille. Tyypillisiä kutupaikkoja ovat seisovat vedet, kuten järvet, lammet ja suot, mutta myös pelkät ojat ja lätäköt kelpaavat. Kuteminen tapahtuu yleensä huhti–toukokuussa, joskus kuitenkin jo maaliskuussa tai vasta kesä–heinäkuussa. Kutulammikoissa on pääsääntöisesti enemmän koiraita kuin naaraita. Naaraat saapuvat lammikoihin koiraiden jälkeen ja poistuvat heti parittelun jälkeen, kun taas koiraat saattavat jäädä veteen kesäkuuhun saakka. Naaras laskee kutupaikkaan 200–2 000 munaa pieninä, pähkinän kokoisina rykelminä, jotka koostuvat 3–100 munasta. Rykelmät vajoavat veden pohjaan ja tarttuvat vesikasveihin. Toukkien muodonvaihdos tapahtuu maantieteellisestä sijainnista riippuen kesä- ja syyskuun välisenä aikana. Toukka voi myös talvehtia ja kasvaa aikuiseksi vasta seuraavana kesänä. Noustuaan maalle nuoret sammakot jäävät kiipeilemään kaislikoihin ja pensaikoihin ve tuntumaan.


title: Euroopanlehtisammakko

text: Pääosa euroopanlehtisammakon ravinnosta muodostuu nopeista lentävistä hyönteisistä, joita se nappaa suuhunsa jopa lennosta.. Se saalistaa yleensä maasta käsin, mutta kutuaikana myös vesikasvien lehdiltä.


title: Arvi Ojaniemi

text: Arvid Johannes (Arvi) Ojaniemi (7. tai 9. joulukuuta 1905 Ylistaro – 11. helmikuuta 1940 Kuhmo) oli suomalainen opettaja ja kirjailija, joka valmistui opettajaksi Jyväskylän seminaarista 1930. Hän toimi kansakoulunopettajana Jurvassa 1930–1931 ja Laihialla 1931–1940.


title: Arvi Ojaniemi

text: Ojaniemi kaatui talvisodan aikana Kuhmossa.


title: Lars Ahlin

text: Lars Gustav Ahlin (4. huhtikuuta 1915 Sundsvall – 10. maaliskuuta 1997) oli ruotsalainen kirjailija.


title: Lars Ahlin

text: Ahlinin esikoisteos oli "...veljet keskenään" ("Tåbb med manifest", 1944), ja hän nousi keskeiseksi hahmoksi Ruotsin kirjallisuudessa 1940-luvulla. Hän oli kirjallisuuden sisällön ja muodon uudistaja kuvatessaan norrlantilaisen rannikkokaupungin rappiolle joutunutta väkeä. Ahlin piti pitkän kirjoitustauon 1960-luvulta 1980-luvulle.


title: Lars Ahlin

text: Vuonna 2009 Ahlinin romaani "Natt i marknadstältet" (”Yö markkinateltassa”, 1957) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Tapani Harmaja

text: Tapani Kaarle Arvid Harmaja (13. huhtikuuta 1917 Helsinki – 1. helmikuuta 1940 Viipurinlahti) oli suomalainen lentäjä ja kirjailija.


title: Tapani Harmaja

text: Harmajan vanhemmat olivat kansantaloustieteilijä Leo Harmaja (alk. Schadewitz, 1880–1949) ja filosofian maisteri Laura Harmaja (o.s. Genetz, 1881–1954). Runoilija Saima Harmaja oli Harmajan vanhempi sisar. Tapani ja Saima Harmajan äidinpuoleinen isoisä oli runoilija ja senaattori Arvid Genetz (Arvi Jännes). Harmaja tuli ylioppilaaksi Helsingin suomalaisesta yhteiskoulusta 1934 ja aloitti yhteiskuntatieteiden opinnot Helsingin yliopistossa. 1937 hän oli Lontoossa kieli- ja lentäjän ammattiopinnoissa. Kadettikoulussakin välillä opiskellut Harmaja palasi yliopistoon ja valmistui filosofian kandidaatiksi.


title: Tapani Harmaja

text: Asevelvollisuutensa 1935-1936 suorittanut reservin vänrikki Harmaja oli saanut tähystäjä- ja lentäjäkoulutuksen. Suomen ilmavoimat tehosti kalustohankintoja syksyllä 1939 alkaneen toisen maailmansodan vuoksi. 23. lokakuuta 1939 allekirjoitetun hankintasopimuksen mukaan Italiasta ostettiin 25 Fiat G.50 -hävittäjää. Harmaja oli eräs koneiden ostoon liittyneistä koelentäjistä. Hän teki Torinon kentän yläpuolella 800 km/h syöksynopeusennätyksen, jossa kone vaurioitui. Tupakoimaton Harmaja sai ennätyksestään Fiat-yhtiöltä lahjaksi kultaisen savukekotelon. Kultainen savukekotelo on palkinto, jonka Maanpuolustuskorkeakoulun Tukisäätiö luovuttaa vuosittain yleisesikuntaupseerikurssin parhaalle lentäjälle.


title: Tapani Harmaja

text: Ilmavoimissa 1936-1937 ja 1939 palvellut Harmaja kaatui talvisodan aikana ilmataistelussa 1. helmikuuta 1940 Viipurinlahdella Nuoraalla lähellä Venäjänsaarta. Fokker-hävittäjällä FR–115 lentänyt Harmaja yritti irtaantua vihollisista pilven läpi syöksymällä, mutta ei onnistunut enää oikaisemaan konettaan.


title: Petäjä-opisto

text: Petäjä-opisto on alueellinen kansalaisopisto Länsi-Pirkanmaalla ja Pohjois-Satakunnassa. Oppilaitos syntyi Parkanon kansalaisopiston ja Pohjois-Satakunnan Alueopiston yhdistyessä 1.1.2009. Oppilaitoksen toiminta-alueeseen kuuluvat Parkano, Kihniö, Kankaanpää, Honkajoki, Pomarkku ja Karvia.


title: Petäjä-opisto

text: Petäjä-opisto on valtionavun alainen vapaan sivistystyön oppilaitos, joka tarjoaa opiskelu- ja harrastusmahdollisuuksia kädentaitojen, kuvataiteiden, kielten, tietotekniikan, musiikin, hyvinvoinnin, tanssin sekä teatterin alueilla. Niiden lisäksi Petäjä-opisto antaa taiteen perusopetusta käsityötaiteen ja kuvataiteiden oppiaineissa opetushallituksen hyväksymien opetussuunnitelman perusteiden mukaisesti. Opisto siirtyi 1.1.2014 SASKY koulutuskuntayhtymän ylläpidettäväksi.


title: Petäjä-opisto

text: Opistossa on vuosittain runsaat 3 000 opiskelijaa, 300 kurssia, 90 opettajaa ja 13 000 opetustuntia.


title: HMS Venerable

text: HMS Venerable on ollut neljän Britannian Kuninkaallisen laivaston aluksen nimenä:


title: Ristiriidattomuuden teoria

text: Ristiriidattomuuden teoria () on Neuvostoliitossa 1950-luvun alussa lanseerattu käsite, jota käytettiin hyväksi sosialistisen realismin räikeimpien, totuutta kaunistelevien piirteiden arvostelussa ja torjumisessa.


title: Ristiriidattomuuden teoria

text: 1920-luvulla Neuvostoliiton kommunistinen puolue odotti kirjallisuudelta ja taiteelta ”uuden ja vanhan”, Venäjän vallankumousta edeltävien kapitalististen ja uusien sosialististen piirteiden välisen konfliktin kuvaamista. 1930-luvun lopulle tultaessa tällaiset ristiriidat määriteltiin vanhentuneiksi: taiteen tuli kuvata yhteiskunnan jo saavutetuksi oletettua ihannetilaa. Todellisuuden kaunistelu saavutti huippunsa vuoden 1946 kirjallisuutta ja taidetta koskeneiden puoluepäätösten jälkeen.


title: Ristiriidattomuuden teoria

text: »Ristiriidattomuuden teoria synnytti tuotteita, joille oli ominaista paraati-ilmapiiri, rauhoittuneisuus ja teennäinen hyvinvointi… [Stalinin henkilön palvonnan vuosina] ylistettiin sellaisia neuvostokirjallisuuden ja -taiteen teoksia, jotka kuvasivat elämää ”helppona” ja esittivät sen yhtämittaisena juhlana ja jatkuvana voittokulkuna…»


title: Ristiriidattomuuden teoria

text: 1950-luvun keskustelussa puhuttiin ironisesti ”hyvän ja paremman” sekä ”paremman ja erinomaisen” välisen taistelun kuvauksesta, jota edustivat monet Stalin-palkinnon saaneet teokset kuten Semjon Babajevskin romaanit ”Kultaisen tähden ritari” ja ”Valo maan yllä”, Ivan Pyrjevin elokuva ”Kubanin kasakat” sekä Anatoli Sofronovin näytelmä ”Moskovalainen luonne”. Hyökkäykset ristiriidattomuuden teoriaa vastaan ja Stalinin kuoleman jälkeinen suojasää johtivat kirjallisuuden ja taiteen osittaiseen vapautumiseen, mutta monet kipeät aiheet pysyivät edelleen kiellettyinä.


title: Markus Lahtinen

text: Timo Markus ”Maka” Lahtinen on suomalainen muusikko.


title: Markus Lahtinen

text: Lahtinen on opiskellut Lahden Muotoiluinstituutin, videokuvauksen osastolla ja valmistunut 1994. Hän on ollut klarinetti- ja kitaraoppilaana Hämeenlinnan Musiikkiopistossa 1980-luvulla.


title: Markus Lahtinen

text: Lahtinen on soittanut freelancemuusikkona eri yhtyeissä, kuten Kuuma Satsi, Worth Holding, Kokooma, Faithfully Underground, Themes & Tunnelvisions, Brazilian Aeroplane, Jussu, Tommi Läntinen ja Kuutamolla Orkesteri, Tommi Lindell – Lindellandia, Kiipparikvartetti, Ressu Redford, Ysärihitit tour (Ressu Redford & Jussi Rainio), Eva Pohto & the Bonobos. Hän on tehnyt vuodesta 1998 yhteistyötä Circo Aereon kanssa, jolle hän on säveltänyt: Lopunaikoja Odotellessa Kabaree (1998), Glitter (2001), Sirkus Simpukka (2002–2003), Baby Dough (2003–2008), Super8 (2004), O/I (2006–2007), Camping II (2012) ja viimeisimpänä Light Blue & Orange, jossa toiminut musiikin sovittajana ja muusikkona esityksissä (2013).


title: Markus Lahtinen

text:
Muita muusikon töitä ovat mm. MTV3:n ohjelmien Häämatkalle & Sukujuhla studioyhtye Enoset, johtajanaan Tommi Lindell, Kapsäkin/Helsingin Kaupunginteatterin Risto Räppääjä ja Pakastaja Elvi -lastenmusikaalin yhtyeen alkuperäiskokoonpano, contemporary juggling act Peapot Live, muusikon rooli Risto Räppääjä -elokuvissa.
Sävellystöitä mm. lyhytanimaatiot:
- Pizza Passionata (2001) , tuotanto Kinoproduction Oy, ohjaaja Kari Juusonen
(palkittu Festival de Cannes 2001
- Syntymäpäivä (2004), tuotanto Kinoproduction Oy, ohjaus Kari Juusonen
- Ö (2011), tuotanto Vanilla Oy, ohjaus Kari Juusonen


title: Markus Lahtinen

text: Lahtisen isä Timo Sulo Ilmari Lahtinen (1941-2010), äiti Anna-Liisa Lahtinen (o.s. Porkka) (s.1942), veli Tuomas Antero Lahtinen (s. 1969).


title: Teddybears

text: Teddybears (tunnettu myös nimillä Skull ja Teddybears STHLM) on vuonna 1991 perustettu ruotsalainen yhtye. Yhtyeen musiikki on rockin ja elektronisen musiikin sekoitusta.


title: HMS Anna Teresa

text: HMS Anna Teresa oli Britannian kuninkaallisen laivaston vuonna 1795 ostama tykkipurreksi varustettu alus.


title: HMS Anna Teresa

text: Britannian amiraliteetti antoi 3. helmikuuta 1794 määräyksen lunastaa Thamesin jokipursia laivastolle. "Anna Teresa" ostettiin seuraavana vuonna, ja se säilytti nimensä palvelukseenotossa. Alus varustettiin elokuussa Plymouthissa tykkipurreksi, minkä kustannukset olivat 735 puntaa. Alus otettiin palvelukseen syyskuussa 1796 ensimmäisenä päällikkönään Lewis Moon (k. 1797), jonka jälkeen päällikkönä toimi T. D. Fry (tai Finney) aina vuoteen 1801.


title: HMS Anna Teresa

text: Alus siirrettiin 12. marraskuuta 1801 annetulla amiraliteetin määräyksellä poistolistalle.


title: Wanda Wasilewska

text: Wanda Wasilewska (; 21. tammikuuta 1905 Krakova – 29. heinäkuuta 1964 Kiova) oli puolalainen kirjailija ja yhteiskunnallinen vaikuttaja, joka siirtyi Neuvostoliittoon toisen maailmansodan alkuvaiheessa.


title: Wanda Wasilewska

text: Wanda Wasilewska oli kansatieteilijän, lehtimiehen ja Puolan sosialistipuolueen poliitikon Leon Wasilewskin tytär. Hän opiskeli filosofiaa Varsovan yliopistossa sekä puolan kieltä ja kirjallisuutta Jagellon yliopistossa Krakovassa. Valmistuttuaan tohtoriksi vuonna 1927 hän työskenteli opettajana ja puolalaisten vasemmistolehtien toimittajana.


title: Wanda Wasilewska

text: Toisen maailmansodan alettua Wasilewska pakeni Neuvostoliiton miehitysalueelle Lviviin, jossa hänestä tuli Neuvostoliiton kansalainen. Vuonna 1941 Wasilewska hyväksyttiin NKP(b):n jäseneksi ja vuoteen 1962 saakka hän toimi Neuvostoliiton korkeimman neuvoston edustajana. Saksan hyökättyä Neuvostoliittoon hän työskenteli sotakirjeenvaihtajana, puna-armeijan poliittisen hallinnon virkailijana sekä Neuvostoliiton perustamien pakolaishallitusten, Puolalaisten isänmaanystävien liiton ja Puolan kansan vapautuksen komitean jäsenenä. Sodan jälkeen Wasilewska muutti Kiovaan, jossa hän asui aviomiehensä, ukrainalaisen näytelmäkirjailijan Oleksandr Kornijtšukin kanssa. Myöhemmin hän toimi aktiivisesti maailman rauhanneuvostossa.


title: Wanda Wasilewska

text: Kirjallisessa tuotannossaan Wasilewska oli ensimmäisiä puolalaisia sosialistisen realismin edustajia. Romaani "Ojczyzna" (”Isänmaa”, 1935) ja kertomus "Ziemia w jarzmie" (”Maa ikeen alla”, 1938) kuvaavat puolalaisen työväestön ankeaa asemaa ja sorrettujen talonpoikien taistelua. Myöhemmät puolaksi kirjoitetut teokset ilmestyivät Neuvostoliitossa venäjäksi käännettyinä. Tunnetuin niistä on neuvostokansan sankaruutta toisessa maailmansodassa kuvaava novelli ”Sateenkaari” ("Tęcza", 1942). Wasilewska sai kolmesti Stalin-palkinnon: ”Sateenkaaresta” vuonna 1943, toisen kerran vuonna 1946 suositusta pienoisromaanista ”Vain rakkautta” ("Po prostu miłość", 1944) ja kolmannen kerran vuonna 1952 trilogiasta "Pieśń nad Wodami" (”Laulu vetten yllä”, 1940–1951), joka kuvaa ukrainalaisten sortoa porvarillisessa Puolassa ja uuden sosialistisen Puolan syntyä. Wasilewska oli Stalinin kuolemaan saakka puolalaisen kirjallisuuden näkyvimpiä hahmoja, joka on sen jälkeen tietoisesti unohdettu.


title: Thomas Rusiak

text: Erik Thomas Rusiak (syn. 8. marraskuuta 1976, Rågsved, Tukholma), tunnetaan paremmin ja lyhyemmin taiteilijanimellään Thomas Rusiak on ruotsalainen hip hop -tuottaja ja artisti. Hän on tuottanut kappaleita muun muassa rap-artisti Petterille.


title: Laturi

text: Laturi on laite, jonka tarkoituksena on ladata johonkin laitteeseen (esim. matkapuhelin) kuuluva akku tai ylläpitää jonkin akun sisältävän järjestelmän jännite sellaisena, että akun varaustila säilyy (esim. auton sähköjärjestelmä). Esimerkiksi englannin kielessä tehdään ero näiden kahden laturityypin välillä: vain akun lataamiseen tarkoitettu laite on "(battery) charger", kun taas sähköjärjestelmän tehontuottoon tarkoitettu laite on "generator" tai "alternator".


title: Laturi

text: Elektroniikan ja akkujen teknologian kehityksen myötä on nykyisin käytössä mitä erilaisimpia akun varassa toimivia sähkölaitteita. Esimerkkeinä mainittakoon matkapuhelin, monet erilaiset sähkötyökalut, sairaanhoidossa käytettävät välineet, lelut jne. Näiden laitteiden sisältämä akku on aika-ajoin ladattava. Tähän käytettävä laturi on yleensä verkkovirtaan kytkettävä, muuntajan ja tasasuuntaajan sekä mahdollisesti latauksen hallintaan liittyvää logiikkaa sisältävä pienehkö laite. Toisaalta esim. sähkökäyttöisissä trukeissa käytetään hyvinkin mittavia akustoja, jolloin niiden tarvitsema laturikin on kookas ja tehokas laitteisto.


title: Laturi

text: Induktiolaturi on langattomasti toimiva pikalaturi joka perustuu sähkömagneettiseen induktioon, jossa magneettikenttä luo jännitteen siinä olevan johtimen päiden välille ("tätä fysiikan perusilmiötä käytetään myös induktioliesissä"). Induktiolaturi on pienikokoinen ja ohut sekä pystyy lyhentämään akun latausajan kahdesta tunnista jopa kymmenminuuttiseksi.


title: Laturi

text: Paristokäyttöisten laitteiden voimanlähteiksi on paristojen asemesta tarjolla myös akkuja, joita varten on saatavilla verkkovirtaan liitettäviä latauslaitteita. Mikäli paristojen kulutus on suurta, on ladattavien akkujen käyttö perusteltua sekä taloudellisesti että ekologisesti.


title: Laturi

text: Autojen, moottoripyörien yms. akkuja varten on olemassa akkulatureita, jotka on tarkoitettu akkujen irrallaan tapahtuvaa lataamista varten. Nämä laturit toimivat yleensä vakiovirtaperiaatteella, eli niiden sisäänrakennettu säätöjärjestelmä pyrkii pitämään akkuun menevän latausvirran vakiona. Tällöin latausjännite kasvaa akun varaustilan kasvaessa, jolloin on olemassa ylilataamisen vaara, ellei laturia ajoissa kytketä irti akusta. Nykyisin on saatavana myös ns. "älykkäitä" akkulatureita, jotka osaavat säätää sekä latausvirtaa että jännitettä akun varaustilan edellyttämällä tavalla. Tällainen laturi voidaan periaatteessa pitää jatkuvasti akkuun kytkettynä.


title: Laturi

text: Autossa (ja samankaltaista teknologiaa edustavissa laitteissa kuten moottoripyörät, traktorit, pienet lentokoneet jne.) sähköjärjestelmä on yleensä varustettu akulla, jotta sähköä olisi käytettävissä myös silloin, kun moottori ei käy (esim. juuri käynnistystä varten). Tällöin järjestelmään kuluu myös laturi, joka moottorin käydessä tuottaa sähköä akun latausta varten. Tällainen laturi on siis pieni generaattori, joka muuttaa moottorista saatavaa mekaanista energiaa sähköenergiaksi. Laturin toiminta perustuu induktioon, fysiikan ilmiöön jossa muuttuvassa magneettikentässä olevaan johtimeen muodostuu sähkömotorinen voima (SMV).


title: Caravan (thaiyhtye)

text: Caravan () on thaimaalainen yhteiskuntakriittinen folkyhtye, jonka ansiosta syntyi protestilauluun rinnastettava, sittemmin Carabaon popularisoima musiikkilajityyppi, "phleng phya chiwit" (). Yhtyeen perustivat Ramkhamhaengin yliopiston opiskelijat Surachai Chanthimathon ja Wirasak Sunthonsi 1970-luvun alussa. Taustana yhtyeen uran alulle ja poliittisen laululiikkeen synnylle Thaimaassa olivat Thanom Kittikachornin sotilashallinnon kovat otteet opiskelijalevottomuuksien vaientamiseksi 1973.


title: Caravan (thaiyhtye)

text: Surachai ”Nga” Chanthimathon muutti kotiseudultaan Surinista Bangkokiin suuren muuttoaallon mukana 1960-luvun lopulla. Vietnamin sota, Yhdysvaltojen tukikohdat maassa ja lomailevat amerikkalaissotilaat toivat muassaan vaikutteita ja kipinän länsimaiseen vastakulttuuriin, jonka thaiopiskelijat omaksuivat. Pyrkiessään Silpakornin taidekouluun Nga alkoi kirjoittaa. Aluksi kynää ja sanaa käyttänyt Nga opetteli soittamaan kitaraa 1970-luvun alussa perustaen ensin duon, joka esitti yhteiskunnallisia asioita käsitteleviä lauluja. 1973 Nga kokosi täysimittaisen yhtyeen, Caravanin, joka yhdisti perinteisten thaisoittimien äänimaailman uuteen hippivaikutteiseen kokonaisuuteen.


title: Caravan (thaiyhtye)

text: Caravan sovitti musiikkinsa Chit Phumisakin runoihin ja valoi samalla peruskiven "phleng phya chiwit" -lajityypille. Yhtye sai mainetta amerikkalaisvastaisena ja poliittisesti valveutuneena ryhmänä. Caravan julkaisi ensimmäisen singlensä 1974 ja debyyttialbuminsa seuraavana vuonna. 14. lokakuuta 1973 katumellakoissa saavutettu voitto Thanom Kittikachornin sotilasjuntasta vaihtui syvään pettymykseen 6. lokakuuta 1976, kun sotilashallinnon paluu murskasi uudelleen opiskelijaliikkeen. Nga oli yhtyeineen tuona päivänä esiintymässä Khon Kaenissa, josta he pakenivat viidakkoon ja liittyivät vasemmistosisseihin. Pian Nga siirtyi Thaimaan puolelta Vientianeen Laosiin, jossa hänestä tuli sotilas.


title: Caravan (thaiyhtye)

text: 1980-luvun vaihteessa Thaimaan hallitus myönsi yleisen armahduksen vuoristosissien joukoissa taistelleille, ja muiden Caravanin jäsenten mukana Nga palasi vastahakoisesti Bangkokiin 1982, jossa he saivat myönteisen vastaanoton. Yhtye esiintyi Unicefin konsertissa Thammasatin yliopiston kampuksella, levytti EMI:lle ja pääsi jälleen myös televisioon. Levyt myivät hyvin, ja Caravan vieraili kiertueilla Japanissa, Kanadassa ja Yhdysvalloissa. Yhtye hajosi 1987 sisäisiin erimielisyyksiin. Caravan on nykyään suosittu "tribuuttiakti", joka esiintyy hajanaisesti ja harvoin alkuperäisessä kokoonpanossaan.


title: Eino Pohjamo

text: Eino Pohjamo (1917–1999) oli suomalainen sotakirjailija.


title: Eino Pohjamo

text: Pohjamo kirjoitti useita sotakirjoja perustuen omiin kokemuksiinsa, haastatteluihin ja asiakirjalähteisiin. Hän palveli jatkosodan aikana JR 12:ssa, jota hän kuvasi monissa teoksissaan.


title: Ensio Mäkinen

text: Ensio Mäkinen on suomalainen sotakirjailija.


title: Veikko Karhunen

text: Veikko Evert Karhunen (15. maaliskuuta 1905 Hanko – 5. elokuuta 1986 Espoo) oli suomalainen kenraalimajuri ja sotakirjailija.


title: Veikko Karhunen

text: Karhunen syntyi Hangossa maaliskuussa 1905. Hänen vanhempansa olivat liikennepäällikkö Ananias Karhunen ja Liina o.s. Elfving. Karhunen avioitui vuonna 1931 Toni Maria Komulaisen kanssa. Karhunen suoritti 7 luokkaa Kajaanin yhteislyseossa ja opiskeli tämän jälkeen Kadettikoulun 16. kadettikurssilla vuosina 1932–1934.


title: Veikko Karhunen

text: Talvisodassa Karhunen toimi Erillinen Pataljoona 15:ssä yleisesikuntaupseerina, komentajan adjutanttina sekä hetken aikaa vt. komentajana ennen kuin hänet komennettin Suomussalmelle Kenttätäydennysprikaati, IV pataljoonan komentajaksi. jatkosodan aikana hän toimi ensin toimistopäällikkönä III Armeijakunnan esikunnassa ja syksyllä 1941 Sissipataljoona 3:n sekä Rajajääkäripataljoona 8:n komentajana Uhtuan suunnalla. Kainuun rajavartioston komentajana Karhunen toimi kahteen otteeseen, ensin majurina 1944-1945 (Rajavartiosto 3:n komentaja) ja sitten everstiluutnanttina 1947-1956. Viimeksi ennen eläkkeelle siirtymistään hän toimi mm. Rajavartiolaitoksen apulaispäällikkönä, vuosina 1962-1965.


title: Veikko Karhunen

text: Veljensä, eversti Joppe Karhusen, tavoin myös Veikko Karhunen kunnostautui sotakirjailijana.


title: Veikko Karhunen

text: Karhunen keräsi ansioita myös urheilun saralla. 1929 hän osallistui sotilaspartiohiihdon MM-kisoihin Zakopanessa, 1931 hän voitti SA mestaruuden ampumahiihdossa ja 1933 hiihtosuunnistuksessa ja sotilaiden 5-ottelun b-sarjan mestaruuden. 1935 hän voitti sotilaspartiohiihdon Saksan mestaruuden ja Suomen armeijan mestaruudet 1936 ja 1937. Vielä 1950 hän voitti ampumahiihdon SA-mestaruuden.


title: Jouko Luosto

text: Panu Jouko Tapio Luosto (24. maaliskuuta 1915 – 21. heinäkuuta 1942) oli suomalainen sotakirjailija.


title: Jouko Luosto

text: Luosto osallistui talvisodassa Tolvajärven ja Aittojoen taisteluihin, joissa hän toimi joukkueenjohtajana Pajarin komentamissa pohjoishämäläisissä joukko-osastoissa. Osaston miehistä useimmat olivat Tampereelta ja Hämeen pohjoisosista. Hän osallistui Tolvajärven ensimmäiseen hyökkäykseen, jossa kaatui erityisesti Längelmäen, Kuhmoisten ja Mäntän kuntien sotureita. Tolvajärveltä hyökkäys jatkui itään ja seuraava kova paikka oli Metsänvartijan talo ja Ingoinaho, jonne venäiset olivat linnoittautuneet. Ingoinahon jälkeen suomalaiset jatkoivat Jylmäkänlahden kautta Ägläjärven tuntumaan ja muutaman päivän taistelujen jälkeen venäiset lyötiin Ägläjärvellä. Tämän jälkeen venäläisiä seurattiin Aittojoelle, jonne muodostettiin asemat talvisodan loppuun saakka.


title: Jouko Luosto

text: Jatkosodassa Luoston joukko-osasto oli 25.6.1941–21.7.1942 4./Lin.P 5


title: Jouko Luosto

text: Luosto kaatui 21. heinäkuuta 1942 Rajajoella, Inkerissä, tarkka-ampujan luodista.


title: Jouko Luosto

text: Luosto oli koulutukseltaan filosofian maisteri. Hän oli naimissa ja hänellä oli yksi tytär


title: Ahmet Haşim

text: Ahmet Haşim (noin 1883 tai 1884 Bagdad – 4. kesäkuuta 1933) oli merkittävä 1900-luvun alkupuolen turkkilainen runoilija. Hän aloitti perinteiseen osmanityyliin, mutta saatuaan vaikutteita ranskalaisesta runoudesta, erityisesti ihailemaltaan Henri de Régnierilta, hän suuntautui symbolismiin ja kehitti oman tyylin. Myöhemmin hän siirtyi proosaan.


title: Ahmet Haşim

text: Hän työskenteli ensin valtion keskuspankissa, mutta Turkin perustamisen jälkeen hän opetti estetiikkaa ja ranskaa ja kirjoitti sanomalehtiin esseitä.


title: Ahmet Haşim

text: Runokokoelmat


title: Ahmet Haşim

text: Proosateokset


title: Sataedu

text: Satakunnan koulutuskuntayhtymä Sataedu on toisen asteen ammatillista perustutkinto-, lisä- ja täydennyskoulutusta järjestävä koulutuskuntayhtymä. Noin 3000 opiskelijan koulutuksesta ja palveluista sekä alueellisesta kehittämistyöstä vastaa lähes 300 työntekijää.


title: Sataedu

text: Sataedu järjestää yrittäjien ja yritysten tarpeisiin räätälöityjä koulutuksia ja koulutuskokonaisuuksia.


title: Sataedu

text: Sataedu järjestää nuorten ammatillista, perustutkintoon johtavaa koulutusta seuraavilla opintoaloilla:Aikuisille perustutkintoon johtavaa koulutusta on tarjolla toistakymmentä eri vaihtoehtoa. Niiden lisäksi Sataedussa voi suorittaa ammatti- ja erikoisammattitutkintoja.


title: Sataedu

text: Lisäksi Sataedu järjestää VALMA-koulutusta omaa alaansa etsiville nuorille, aikuisille ja maahanmuuttajille.ja toimipisteet:Sataedu syntyi 1.1.2010 maakunnallisten koulutuksen järjestäjien "Kokemäenjokilaakson koulutuskuntayhtymän" ja "Pohjois-Satakunnan koulutuskuntayhtymän" yhdistyessä. Muutoksen myötä aiemmat "Harjavallan sosiaali- ja terveysalan oppilaitos", "Kokemäenjokilaakson ammattiopisto", "Pohjois-Satakunnan ammatti-instituutti", "Satakunnan käsi- ja taideteollisuusoppilaitos", "Huittisten aikuiskoulutuskeskus" ja "Pohjois-Satakunnan aikuiskoulutuskeskus" yhdistyivät Sataeduksi.


title: Sataedu

text: Satakunnan koulutuskuntayhtymä toimi ensin jakautuneena nuorisokoulutusta tarjoavaan Satakunnan ammattiopistoon ja aikuiskoulutukseen erikoistuneeseen Satakunnan aikuiskoulutuskeskukseen. Vuoden 2013 alussa tehdyn uudistuksen jälkeen kaikki koulutukset järjestetään Sataedu-nimellä ja Satakunnan ammattiopisto - ja Satakunnan aikuiskoulutuskeskus -nimet poistuivat käytöstä.


title: Sataedu

text: Satakunnan koulutuskuntayhtymän muodostavat 16 jäsenkuntaa: Eura, Harjavalta, Honkajoki, Huittinen, Jämijärvi, Kankaanpää, Karvia, Kihniö, Kokemäki, Pori, Merikarvia, Nakkila, Pomarkku, Siikainen, Säkylä ja Ulvila.


title: Henri de Régnier

text: Henri François Joseph de Régnier (28. joulukuuta 1864 Honfleur, Calvados, Ranska - 23. toukokuuta 1936, Pariisi, Ranska) oli ranskalainen symbolistinen runoilija, jota pidetään yhtenä merkittävimmistä ranskalaisista 1900-luvun alun runoilijoista.Hän oli Ranskan akatemian jäsen.


title: Henri de Régnier

text: Régnier oli suuntautumassa diplomaatiksi ja opiskeli Pariisissa oikeustiedettä, kun hän tutustui symbolistisiin runoilijoihin. Hänen esikoiskokoelmansa "Lendemains" ilmestyi 1885. Hänen runojaan ilmestyi ranskalaisissa ja Belgialaisissa julkaisuissa. Hän palasi myöhemmin klassisen perinteen pariin. Hänen tuotannossaan näkyy vaikutteita Stéphane Mallarmélta. Runokokoelmien lisäksi häneltä ilmestyi romaaneja ja kertomuksia.


title: Henri de Régnier

text: H. de Régnier oli naimisissa runoilija José María de Heredian tyttären Marie de Heredian kanssa, joka julkaisi proosaa ja runoja nimellä Gérard d'Houville.Henri de Régnier on haudattu Père Lachaise -hautausmaalle Pariisiin.


title: Pulli (Lohja)

text: Pulli ("ruots. Pullis") on kylä Pohjois-Lohjalla, läntisellä Uudellamaalla. Pullin kylä on saanut nimensä Pullin tilasta, joka perustettiin rustholliksi eli ratsutilaksi 1500-luvulla. Tänä päivänä Pullin kylän sydän on 57 oppilaan kolmeopettajainen alakoulu, joka perustettiin vuonna 1906. Pullin koulu on seudun kylien keskus, jossa järjestetään perusopetuksen lisäksi konsertteja ja muita tapahtumia, opiskellaan Hiiden Opiston kursseilla ja koulun liikuntasalista on mahdollista varata liikuntavuoroja. Pohjois-Lohjalla toimii aktiivinen asukasyhdistys Väänteenjoen alueen kyläyhdistys ry (entinen Pohjoislohjalaiset ry), joka järjestää yhteistyössä koulun vanhempainyhdistyksen kanssa alueen asukkaille yhteistä toimintaa mm. retkien ja konserttien muodossa.


title: Otto Karl von Rosen

text: Otto Karl Robert von Rosen (11. toukokuuta 1884 Solna, Ruotsi – 26. toukokuuta 1963 Breared, Halland, Ruotsi) oli ruotsalainen paroni, joka oli Saksan palveluksessa ensimmäisen maailmansodan aikana ja yritti sabotoida Norjasta Venäjälle Pohjois-Suomen läpi suuntautunutta sotatarvikkeiden kuljetuksia muun muassa levittämällä pernaruttobakteereita. Pernaruttoa oli tarkoitus tartuttaa kuljetuksissa käytettyihin hevosiin ja poroihin.


title: Otto Karl von Rosen

text: Solnasta kotoisin ollut von Rosen palveli Ruotsin armeijassa luutnanttina ja oli mukana Lontoon olympialaisissa 1908 Ruotsin joukkueessa. Erottuaan armeijan palveluksesta 1909 hän asui Suomessa vuodesta 1912 alkaen toimien tehtaanjohtajana. Ensimmäisen maailmansodan puhjettua von Rosen liittyi Suomessa toimineeseen maanalaiseen vastarintaliikkeeseen. Hän värväsi kolme agenttia, joiden tehtävänä oli toimittaa muun muassa räjähdysaineita Suomeen Ruotsin kautta Saksasta. Agenteista Raoul Graaf ja Gustav Halfdan Stärky olivat ruotsalaisia turkismetsästäjiä ja eränkävijöitä, kun taas Emil Jokela oli suomalainen. Von Rosen perusti toimintaa varten myös kaupan alalla toimineen peiteyrityksen, koska salainen toiminta edellytti runsasta matkustamista, mikä saattoi herättää viranomaisten huomiota eri maissa. Von Rosenin kerrotaan olleen mukanaan sabotaasitoiminnassa Muurmannin ratatyömaalla, jossa hän räjäytti ammusvarikon ja osan rakenteilla ollutta rataa.


title: Otto Karl von Rosen

text: Vuoden 1916 aikana von Rosen alkoi toimittaa Suomeen myös Saksasta hankittuja pernaruttobakteereita. Bakteerit oli sijoitettu sokeripalojen sisään pieniin lasiampulleihin, ja niitä oli tarkoitus levittää Suomessa venäläisten varuskuntien hevostalleille hevosten rehun joukkoon. Tämä oli osa sitä biologista sodankäyntiä, jota Saksa kävi liittoutuneita vastaan tuohon aikaan vaihtelevalla menestyksellä.


title: Otto Karl von Rosen

text: Syyskuussa 1916 von Rosen saapui taas Tukholmaan Berliinistä. Hänellä oli nyt mukanaan Suomeen toimitettavaksi pernaruttobakteerien lisäksi lihasäilykepurkkeihin pakattua termiittiä sekä magnesiumjauhetta ja kynänmuotoisia sytyttimiä termiitin sytyttämiseen. Von Rosen kuljetti nämä tarvikkeet agenttiensa kanssa Pohjois-Ruotsiin Vittangiin, josta ne oli tarkoitus kuljettaa salaa Suomeen. Venäläiset olivat kuitenkin vahvistaneet rajavalvontaa, joten miehet joutuivat siirtymään pohjoisemmaksi Sopperoon. Sopperossa paikallinen poliisi tuli kuitenkin epäluuloiseksi ja tarkasti miesten matkatavarat takavarikoiden lopulta jäljellä olleen termiitin. Magnesium, sytyttimet sekä pernaruttobakteerit jäivät kuitenkin miesten haltuun.


title: Otto Karl von Rosen

text: Von Rosen miehineen lähti nyt Sopperosta Karesuvantoon. Täällä he yrittivät useita kertoja päästä yhteyteen Suomen puolen vastarintamiesten siinä kuitenkaan onnistumatta. Von Rosen lähti 6. joulukuuta 1916 Norjan Kautokeinoon yhdessä Stärkyn ja Emil Jokelan kanssa Graafin jäädessä Ruotsiin. Vuoden 1916 lopulla von Rosen sai lopulta yhteyden Suomessa toimivaan vastarintaan ja toimitti heille porokyydillä mukanaan tuomiaan tarvikkeita. Paleltumavammoista kärsineet von Rosen ja Emil Jokela saapuivat Karasjoelle 14. tammikuuta 1917 ja von Rosen lähetti täältä sähkeen toimeksiantajilleen Tukholmaan.


title: Otto Karl von Rosen

text: Norjalaiset viranomaiset pidättivät von Rosenin, Stärkyn ja Jokelan Kautokeinossa 1. helmikuuta 1917. Stärky ja Jokela sekä miehiltä takavarikoidut tarvikkeet kuljetettiin Vadsöhön, ja von Rosen vietiin Kristianiaan. Miehillä oli ollut pidätyshetkellä hallussaan vielä purkillinen magnesiumjauhetta, sytyttimiä, kamera, pistooli ja kivääri, von Rosenin pitämä päiväkirja, pullollinen suuvettä, Ruotsin, Suomen ja Venäjän rahaa sekä kaksi laatikollista sokeripaloja. Kuulusteluissa miehet kiistivät syyllistyneensä vakoiluun tai sabotaasiin ja kertoivat aikoneensa vain avustaa suomalaisia sekä Suomessa olleita saksalaisia sotavankeja. Lopulta viranomaiset karkottivat von Rosenin 21. helmikuuta Ruotsiin ja luopuivat syytteistä Stärkyä ja Jokelaa vastaan. Takavarikoitu materiaali toimitettiin Kristianiaan tarkempia tutkimuksia varten.


title: Otto Karl von Rosen

text: Tutkimuksissa paljastui, että sokeripalat sisälsivät pieniä lasiampulleja, joissa oli pernaruttobakteereita, suuvesipullossa oli bakteeriliuosta, jota oli ollut tarkoitus levittää karjanrehuun, ja lisäksi peltisessä pöytäsuolapurkissa olikin sisältönä voimakasta räjähdysainetta. Nämä löydöt hälyttivät Norjan viranomaiset ja neljä kuukautta myöhemmin he tutkivat saksalaisen diplomaattikuriirin paroni Walter von Rautenfelsin matkatavarat ja löysivät sieltä pommeja, sytyttimiä sekä pernaruttobakteereita sisältäneitä sokeripaloja. Von Rautenfels oli toimittanut näitä tarvikkeita säännöllisesti Saksasta diplomaattipostin mukana Norjaan ja Ruotsiin. Täältä niitä oli viety Suomeen ja myös norjalaisissa satamissa käyneisiin amerikkalaisiin laivoihin oli asetettuja pommeja.


title: Otto Karl von Rosen

text: Norjalaisten takavarikoimat sokeripalat vietiin Yhdysvaltoihin, jossa ne tuhottiin vuonna 1965. Vuonna 1997 löytyi Trondheimin poliisimuseon arkistosta vielä pari von Rosenilta 1917 takavarikoitua sokeripalaa. Toisessa palassa ollut ampulli sisälsi vielä eläviä pernaruttobakteereita.


title: Otto Karl von Rosen

text: Otto von Rosen palasi Saksaan, josta hänet lähetettiin Turkkiin Turkin ilmavoimissa toimineeseen hävittäjäyksikköön. Ensimmäisen maailmansodan päätyttyä von Rosen oli mukana Kuurinmaalla toimineissa saksalaisissa Freikorps-joukoissa ja asettui sittemmin asumaan Danzigiin mutta hän muutti sieltä takaisin Ruotsiin 1939.


title: Vaarantamisvastuu

text: Vaarantamisvastuu tarkoittaa sinänsä luvallisen vaarallisen toiminnan ulkopuolisille aiheuttamien vahinkojen korvaamisvelvollisuutta.


title: Vaarantamisvastuu

text: Toiminnan vaarallisuuden vuoksi vastuu on tavalliseen tuottamusvastuuseen verrattuna ankarampaa. Vaarantamisvastuu on osa ankaraa vastuuta. Teknisen kehityksen myötä on syntynyt uudenlaisia vaaratilanteita, joiden aiheuttamista vahingoista kärsimään joutuneiden ei ole katsottu saavan riittävää suojaa tuottamussäännön perusteella. Vaarantamisvastuusta luotujen sääntöjen esikuvana voidaan pitää Saksan rautatieliikennettä koskevaa säännöstöä, joka säädettiin 1838. Suomessa ensimmäinen aiheeseen liittyvä laki oli rautatievastuulaki (8/1898), joka oli voimassa 1898–1999.


title: Vaarantamisvastuu

text: Eduskunta on säätänyt monelle toimialalle ankaran vastuun niille, jotka aiheuttavat vaaraa käyttämällä paljon energiaa tai vaarallisia välineitä. Vaikka ankara vastuu perustuu tavallisesti lainsäädäntöön, on myös oikeuskäytännössä päädytty tuottamuksesta riippumattomaan vastuuseen esimerkiksi räjäytystöiden ja sotaharjoitusten yhteydessä. Lailla on säädetty muun muassa ilma-alusten aiheuttamista vahingoista (maavahingoista) (ilmailulaki,1242/2005, 139 §), raidekulkuneuvoista johtuvista vahingoista (raideliikennevastuulaki, 113/1999), sähkövahingoista (sähköturvallisuuslaki, 410/1996, 7 luku), ydinvahingoista (ydinvastuulaki, 484/1972) ja öljyvahingoista (422/1996).


title: Ussurijsk

text: Ussurijsk () on kaupunki Primorjen aluepiirissä Venäjällä. Se sijaitsee Rakovka-joen varrella 112 kilometriä Vladivostokista pohjoiseen. Kaupungin kautta kulkee Habarovskin ja Vladivostokin välinen rautatie, josta haarautuu Kiinan rajalle johtava sivurata. Kaupungissa asui vuoden 2010 väestönlaskennan mukaan 158 004 henkeä.


title: Ussurijsk

text: Astrahanin ja Voronežin lääneistä muuttaneet siirtolaiset perustivat vuonna 1866 paikalle Nikolskojen kylän. Vuonna 1898 Nikolskoje ja Ketritsevon taajama yhdistettiin Nikolskin kaupungiksi, joka sai vuonna 1926 nimen Nikolsk-Ussurijski. Vuosina 1935–1957 kaupungin nimenä oli Vorošilov sotapäällikkö Kliment Vorošilovin mukaan. Nykyään Ussurijskissa on rautatieliikennettä palvelevia yrityksiä, elintarvike- ja koneenrakennusteollisuutta. Kaupungista on löydetty kaksi džurtšenien keskiaikaista kilpikonnaveistosta.


title: Ussurijsk

text: Lähistöllä sijaitsee Ussurin luonnonsuojelualue.


title: Vaaranvastuu

text: Vaaranvastuu tarkoittaa vastuuta kaupan kohteena olevan tavaran tuhoutumisesta. Vaaranvastuun ollessa myyjällä hänelle tulee viivästys, ellei hän pysty tekemään suoritustaan ajoissa. Vaaranvastuun ollessa ostajalla hänen maksettavakseen tulee kauppahinta, vaikka hän ei saa tavaraa haltuunsa virheettömänä. Kauppalain (355/1987)   3 luvussa on säännökset vaaranvastuun siirtymisestä. Perussääntönä on vastuun siirtyminen tavaran luovutushetkellä (kauppalaki, 6–7 §). Kuljetettavan tavaran vaaranvastuu siirtyy kaupantekohetkellä (kauppalaki, 15 §). Avoimessa kaupassa eli ostajan saadessa tavaran haltuunsa päättääkseen myöhemmin ostaako sen vaaranvastuu on ostajalla siihen asti, kun hän palauttaa tavaran (kauppalaki, 16 §). Myyjän näkökulmasta vaaranvastuu siirtyy, kun tavara yksilöidään ostajalle. Jos tavara ei ole myyjän luona, vaan se noudetaan jostakin muualta, vastuu siirtyy, kun tavara yksilöidään ostajalle ja ostaja saa tietää sen olevan noudettavissa. Vaaranvastuu pysyy silloinkin myyjällä, jos ostaja torjuu tavaran vedoten virheeseen tai viivästykseen. Vaaranvastuu kuitenkin siirtyy, jos ostaja viivästyy vastaanottamasta tavaraa.


title: Pohjois-Suomen paras rakennusteko

text: Pohjois-Suomen paras rakennusteko -palkinto on YTR:n vuosittain jakama tunnustus vuoden parhaalle rakennusteolle. Palkinto on jaettu vuodesta 2001.


title: March ör Die

text: March ör Die on brittiläisen Motörhead-yhtyeen vuonna 1992 julkaistu 11. studioalbumi. Albumi muistetaan erityisesti siitä, että albumin tunnettu kappale "I Ain't No Nice Guy" syntyi heavylegenda Ozzy Osbournen ja Guns N' Rosesin kitaristin, Slashin yhteistyön tuloksena. Kappaleesta tehtiin myös musiikkivideo, jossa kyseiset henkilöt, Slash ja Ozzy esiintyvät. Kappale on poikkeava Motörheadin muusta tuotannosta, sillä se on hyvin hidastempoinen. Albumin ehkä tunnetuin hittikappale "Hellraiser" on myös Lemmy Kilmisterin ja Ozzyn yhteistyön tulosta. Kappaleessa "I Ain't No Nice Guy" soitti Motörheadin entinen rumpali Phil "Philthy Animal" Taylor, "Hellraiserilla" taas soitti Motörheadin kaavailema uusi rumpali Mikkey Dee. Muut rumpuosuudet soittikin pääsijaisesti Tommy Aldridge – tämä oli hänen ensimmäinen ja viimeinen työnsä Motörheadissä.


title: Hermann Hreiðarsson

text: Hermann Hreiðarsson (s. 11. heinäkuuta 1975 Vestmannasaaret, Islanti) on islantilainen jalkapalloilija, pelipaikaltaan puolustaja. Hän edustaa Mestaruussarjassa pelaavaa Coventrya.


title: Hermann Hreiðarsson

text: Hermann kuuluu Islannin jalkapallomaajoukkueen vakionimiin ja avainpelaajiin ja hän yksi maansa tunneituimmista pelaajista. Hän on voittanut urallaan FA Cupin.


title: Hermann Hreiðarsson

text: Hermann aloitti uransa Islannin pääsarjassa IBV:n joukkueessa. Hermann pelasi seurassa vuoteen 1997, jonka jälkeen hän siirtyi Crystal Palaceen. Hän pelasi seurassa vielä yhden kauden, jonka jälkeen hän siirtyi The Football Leaguen Brentfordiin, jossa hän voitti mestaruuden ja teki kuusi maalia. Seuraavaksi kaudeksi hän siirtyi Valioliigaan Wimbledoniin.


title: Hermann Hreiðarsson

text: Seuraavat vuodet 2000–2003 Hermann vietti Ipswich Townissa, jossa hän pelasi 102 ottelua ja teki kaksi maalia. Seuraavaksi hän siirtyi Valioliigaan Charlton Athleticin joukkueeseen, jossa hän vietti seuraavat neljä vuotta.


title: Hermann Hreiðarsson

text: 25. toukokuuta 2007 Hermann kirjoitti kahden vuoden sopimuksen Portsmouthin kanssa. 29. syyskuuta 2007 Hermann teki ensimmäisen maalinsa Portsmouthin 7–4-voitossa Readingista. Seuraavalla viikolla 7. lokakuuta hän onnistui maalinteossa Fulhamia vastaan. Hreiðarsson sai hienon päätöksen kaudelleen 17. toukokuuta 2008, kun Portsmouth kaatoi Cardiff Cityn FA Cupin loppuottelussa Wembleyllä 1–0. Hreiðarsson teki kaudella 2008–2009 kaksi maalia kahdessa ottelussa, Liverpoolia ja Manchester Cityä vastaan.


title: Hermann Hreiðarsson

text: Hermann teki maajoukkuedebyyttinsä Islannin paidassa Kyprosta vastaan kesällä 1996. Hermannista on tullut joukkueen runkopelaajia ja hän on pelannut 80 ottelua ja tehnyt niissä viisi maalia.


title: Hermann Hreiðarsson

text: Hän on edustanut Islantia vuosien 2004 ja 2008 EM-kilpailujen karsinnoissa. Tämän lisäksi hän pelasi vuosien 2006 ja 2010 MM-kisojen karsinnoissa.


title: Hermann Hreiðarsson

text: Íþróttabandalag Vestmannaeyja


title: Hermann Hreiðarsson

text: Portsmouth


title: Erich Weinert

text: Erich Bernhard Gustav Weinert (4. elokuuta 1890 Magdeburg – 20. huhtikuuta 1953 Berliini) oli saksalainen kommunistinen kirjailija.


title: Erich Weinert

text: Weinert oli sosiaalidemokraattisen perheen poika, joka vaikutti Weimarin tasavallan aikana runoilijana ja satiirikkona ja oli Työläis-vallankumouksellisten kirjailijoiden liiton () perustajajäsen. Hän opiskeli kuvataiteita Berliinissä ja valmistui piirustuksenopettajaksi 1912. Samana vuonna hän liittyi armeijaan ja palveli ensimmäisessä maailmansodassa upseerina.


title: Erich Weinert

text: Sodan jälkeen Weinert oli perustamassa "Die Kugel" -nimellä tunnettua magdeburgilaista taiteilijayhteisöä, joka toimi vuosina 1919–1923. Weinert työskenteli muun muassa opettajana Magdeburgissa ja kabareenäyttelijänä Leipzigissa. Hänestä tuli Saksan kommunistisen puolueen jäsen vuonna 1929. Weinert lähti perheineen maanpakoon Kansainliiton valvomalle Saarin alueelle, kun Saksan kansallissosialistinen työväenpuolue nousi valtaan 1933. Saarista Weinert siirtyi Pariisin kautta Neuvostoliittoon vuonna 1935, kun alue liittyi kansanäänestyksellä takaisin natsi-Saksaan. Hän oli tasavaltalaisten kansainvälisen prikaatin jäsen vuosina 1935–1937 Espanjan sisällissodassa, jossa toimi rintamakirjeenvaihtajana.


title: Erich Weinert

text: Toisen maailmansodan aikana Weinert oli tiiviissä yhteistyössä Neuvostoliiton kanssa, jolle tuotti sotapropagandaa. Hänet valittiin Vapaan Saksan kansalliskomitean puheenjohtajaksi vuonna 1943. Järjestö koostui saksalaisista sotavangeista ja vasemmistolaisista emigranteista. Se levitti Neuvostoliitolle myötämielistä propagandaa, muun muassa ”"Vapaa Saksa"” -nimistä viikkolehteä.


title: Erich Weinert

text: Weinert palasi Saksaan vakavasti sairaana vuonna 1946. Hän toimi jonkin aikaa Saksan kansankoulutuksen keskushallinnon () varapuheenjohtajana Neuvostoliiton miehitysvyöhykkeellä.


title: Erich Weinert

text: Saksan demokraattisessa tasavallassa Weinertia kunnioitettiin vallankumouksellisena runoilijana. Saksan sosialistinen nuorisojärjestö FDJ jakoi Erich Weinertin mitalia nuorille taiteilijoille. Itä-Saksan kansanarmeijan (NVA) orkesteri sai Weinertilta nimensä ("Ensemble der NVA Erich Weinert").


title: Erich Weinert

text: Weinertin runot ovat kieleltään yksinkertaisia ja vahvasti poliittisesti latautuneita. Eräs hänen kuuluisimpia runojaan on "Der heimliche Aufmarsch", joka tunnetaan paremmin laulusovituksena. Runossa kehotetaan työläisiä ja maanviljelöitä tarttumaan kivääreihin ja tuhoamaan ”fasistiset ryövärijoukot”, jotka suunnittelevat hyökkäystä Neuvostoliittoon. Taistelun jälkeen ”vanhan yhteiskunnan jäänteistä nousee sosialistinen maailmantasavalta”.


title: Erich Weinert

text: Berliinin Prenzlauer Bergissä kulkee Weinertin mukaan nimetty katu ("Erich-Weinert-Straße").


title: Davis Cup 2008

text: Davis Cup 2008 oli 97:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Argentiinan Mar del Platassa 21.–23. marraskuuta pelatussa loppuottelussa Espanja voitti Argentiinan ja saavutti näin kolmannen Davis Cup -voittonsa.


title: Holandsfjorden

text: Holandsfjorden on Nordlandin läänissä Norjassa sijaitseva vuono. Vuono kuuluu kokonaan Meløyn kunnan alueelle. Vuonon suuosa on nimeltään Arhaugfjorden ja siitä haarautuu hieman pohjoisempi Nordfjordenin sivuvuono. Vuonon etelä- ja itäpuolella levittäytyy Svartisenin jäätikkö.


title: Patric Zimmerman

text: Patric Zimmerman (s. 10. lokakuuta 1954) on yhdysvaltalainen ääninäyttelijä. Hänet tunnetaan parhaiten Revolver Ocelotin ääniroolista "Metal Gear Solid" -pelisarjassa.


title: Patric Zimmerman

text: Zimmerman aloitti ääninäyttelijänä Hanna-Barberan elokuvissa ja animaatiosarjoissa. Hän esitti muun muassa Elroy Jetsonia "Jetsonit" -elokuvassa sekä Augie Doggiea "Jogi-karhu" -sarjassa. Muita sarjoja olivat muiden muassa "Tom & Jerry Kids" ja "Pilipalipilotit". Hän on tehnyt kaksi näytelmäelokuvaroolia, elokuviin "Eddie Presley" (1992) ja "Stripteasers" (1995).


title: Patric Zimmerman

text: Vuonna 1998 hän esitti Revolver Ocelotia "Metal Gear Solid" -pelissä. Hän on sen jälkeen esittänyt hahmoa tämän kaikissa esiintymisissä, lukuun ottamatta peliä "" (2004), jossa hahmoa esitti Josh Keaton.


title: Nordfjorden (Meløy)

text: Nordfjorden on Holandsfjordenista haarautuva sivuvuono Nordlandin läänissä Norjassa. Vuono sijoittuu kokonaan Meløyn kunnan alueelle.


title: Nordfjorden (täsmennyssivu)

text: Nordfjorden tarkoittaa seuraavia:


title: Conrad Aiken

text:
Conrad Aiken (1889 Savannah, Georgia, Yhdysvallat – 1973 Cape Cod, Massachusetts) oli yhdysvaltalainen kirjailija.
Aikenin kirjailijapiiriin kuuluivat T. S. Eliot ja toimittaja Walter Lippmann. Hänen esikoiskokoelmansa oli "Earth Triumphant, and Other Tales in Verse" (1914). Sen on luonnehdittu osoittavan hyvää rytmikorvaa ja psykologista itse-erittelyä. Hänen esikuviaan olivat Edgar Allan Poe, ranskalaiset symbolistit ja Eliot, mutta myös Sigmund Freud ja William James antoivat hänelle vaikutteita. Aiken on itse määritellyt runonsa tajunnanvirraksi. Myös musiikilla oli merkittävä osuus Aikenin luomistyössä. Runojen lisäksi hän kirjoitti novelleja, romaaneja, esseekokoelmia sekä muistelmateoksen "Ushant".


title: Conrad Aiken

text: Aikenin muita teoksia ovat esimerkiksi "A letter from Li Po and other Poems" (1955) ja "A Morning song of lord Zero" (1963)


title: Conrad Aiken

text: Aiken oli naimisissa kolme kertaa. Englantilaiset kirjailijat Joan Aiken ja Jane Aiken Hodge ovat hänen tyttäriään.


title: Phil Ochs

text: Philip David Ochs (s. 19. joulukuuta 1940 – 9. huhtikuuta 1976) oli yhdysvaltalainen folkartisti ja laulaja-lauluntekijä. Hän oli syntynyt El Pasossa Teksasissa. Syntytaustaltaan Phil Ochs oli amerikanjuutalainen.


title: Phil Ochs

text: Hänet muistetaan parhaiten yhteiskunnallisesti ja poliittisesti kantaa ottavista protestilauluistaan, esimerkiksi Vietnamin sodan vastaisista. Hän määritteli itsensä vasemmistolaiseksi ja sosiaalidemokraatiksi. Hän kirjoitti 1960-luvulla satoja lauluja ja julkaisi kahdeksan albumia.


title: Phil Ochs

text: Tunnetuimpia Ochsin lauluja näiltä ajoilta ovat "I Ain't Marching Anymore", "Changes", "Crucifixion", "Draft Dodger Rag", "Love Me I'm a Liberal", "Outside of a Small Circle of Friends", "Power and the Glory", "There but for Fortune" ja "The War Is Over". Laulu "When I'm Gone" on suomennettu nimellä "Se kai täytyy tehdä nyt".


title: Phil Ochs

text: Ensimmäisillä albumeillaan 1964–1966 Ochs esitti sävellyksiään perinteiseen folktyyliin säestäen itseään vain akustisella kitaralla. Levyt menestyivät kohtalaisen hyvin, ja Ochsia arvostettiin folkmusiikin harrastajien keskuudessa, vaikka hän ei hittilistojen kärkeen noussutkaan. Parhaiten menestyi "There But For Fortune", joka nousi Britannian listalla kahdeksannelle sijalle vuonna 1965 – ei kuitenkaan Ochsin omana tulkintana vaan Joan Baezin versiona.


title: Phil Ochs

text: Vuosien 1967–1969 levyillä käytettiin muitakin soittimia, perinteisiä rockinstrumentteja sekä kokeiltiin myös klassisen musiikin puolelta lainattua pienoisorkesteria (kokeilusta käytettiin nimeä "barokkifolk"). Nämä levyt menestyivät aiempina huonommin.


title: Phil Ochs

text: Vuonna 1970 Ochs teki yllättävän suunnanvaihdoksen musiikissaan ja tyylissään. Hän alkoi esittää kantria ja 1950-luvun rock and rollia. Hänen itse tekemänsä laulut olivat yhä yhteiskunnallisesti kantaa ottavia. Konserteissa Ochs esitti omien laulujensa ohella vanhoja kantriklassikoita ja esimerkiksi Buddy Hollyn ja Elviksen vanhoja lauluja. Ochs halusi olla "osittain Elvis Presley ja osittain Che Guevara". Hän jopa teetti itselleen samanlaisen kultakankaisen puvun, jota Elvis oli käyttänyt. Temppu herätti hämmennystä Ochsin ihailijoissa. Jotkut kuitenkin pitivät uudenlaisesta Ochsista. Ochs julkaisi helmikuussa 1970 viimeisen studioalbuminsa "Greatest Hits", joka ei nimestään huolimatta ole kokoelmalevy. Levyn viimeinen kappale ”No More Songs” oli hänen viimeisiä sävellyksiään.


title: Phil Ochs

text: 1970-luvulla Ochsia alkoivat vaivata mielenterveyden ongelmat: masennus, alkoholismi, dissosiatiivinen identiteettihäiriö ja kaksisuuntainen mielialahäiriö. Hän ei saanut juurikaan uusia lauluja aikaiseksi. Monet maailman tapahtumat, kuten Chilen vallankaappaus 1973 ja hänen ystävänsä Victor Jaran surmaaminen sen yhteydessä, pahensivat hänen masentuneisuuttaan. Hän oli välillä myös asunnoton. Tammikuussa 1976 hän muutti sisarensa luo asumaan, sai psykiatrilta diagnoosin mielialahäiriöstä ja lääkityksen siihen. Huhtikuussa hän kuitenkin teki itsemurhan hirttäytymällä.


title: Yle HD

text:
Yle HD oli Yleisradion teräväpiirto- eli HD-kanava. Yle HD esitti arkisin Yle TV2:n ja viikonloppuisin Yle TV1:n ohjelmistoa. Kanavaa käytettiin aiemmin myös HD-lähetysten testaamiseen. Kanava alkoi toimia ympäri vuorokauden 31. lokakuuta 2012 alkaen. Kanavan lähetykset loppuivat 28. tammikuuta 2014, kun saataville tuli jokaista Ylen kanavaa varten oma teräväpiirtokanava.
Salauksenpurkukorttia ei tarvittu, koska kanava kuului viestintäviraston siirtovelvoitteen piiriin.


title: Erik Barnouw

text: Erik Barnouw (1908 – 19. heinäkuuta 2001 Vermont) oli yhdysvaltalainen radio- ja televisiotoiminnan historiaan erikoistunut tieteilijä. Hän toimi Columbian yliopistossa vuodesta 1946 vuoteen 1973.


title: Erik Barnouw

text: Barnouw osallistui myös itse radio-ohjelmien tekemiseen, ja vuonna 1944 hän sai Peabody-palkinnon dokumentaarisesta "Words at War" -radiosarjasta. George Polk -jornalismipalkinnon hän sai 1971 kirjastaan "The History of Broadcasting in the United States".


title: Erik Barnouw

text: Organization of American Historians on vuodesta 1983 alkaen jakanut Erik Barnouw -palkintoa tunnustukseksi Yhdysvaltain historiaa käsitteleville dokumenttielokuville ja televisio-ohjelmille.


title: Kansallissäätiö

text: Kansallissäätiö on Kansallista Kokoomusta lähellä oleva säätiö, joka on perustettu 1958. Kansallissäätiö tukee Kokoomuksen Helsingin piiriä ja on puolueen suurimpia vaalirahan lähteitä. Säätiön peruspääoma kerättiin 1960-luvulla kansalaiskeräyksenä. Sijoitusomaisuus on nelisen miljoonaa euroa (2014), josta voidaan jakaa vuotuista tukea keskimäärin noin 100 000 euroa. Säätiö lahjoitti 215 000 euroa kokoomuksen vaalityöhön vuoden 2007 eduskuntavaaleissa.


title: Kansallissäätiö

text: Säätiö ei julkaise yksityishenkilöiltä saamiaan lahjoituksia.


title: Kansallissäätiö

text: Pentti Poukka on kirjoittanut säätiön historiikin "Talo Pasilassa: Kansallissäätiö 1958–1994".


title: Kansallissäätiö

text: Säätiön Pasilaan 1974 rakentama toimitalo on myyty ulkopuolisille. Säätiön vuosikokousten ja hallitusten kokousten pöytäkirjoja sekä Pasilan taloprojektin asiakirjoja säilytetään Kokoomuksen keskusarkistossa eli Porvarillisen Työn Arkistossa.


Universal Description Discovery and Integration (UDDI) on alustariippumaton ja avoin palvelurekisteristandardi. UDDI on eräs palvelukeskeisen arkkitehtuurin (SOA) toteuttamiseen käytettävistä standarditeknologioista. UDDI-määrittelyä johtaa OASIS-standardointiorganisaatio.


title: Universal Description Discovery and Integration

text: UDDI-rekistereitä verrataan toimintalogiikaltaan puhelinluettelon "keltaisten sivujen" (haku luokittelun mukaan) ja "valkoisten sivujen" (haku erilaisten järjestelyperusteiden mukaan) yhdistelmäksi. UDDI-rekisterien päätarkoituksena on toimia verkkopalveluiden keskitettyinä hakemistoina verkkopalveluita (Web Services) käyttäville asiakassovelluksille. UDDI-rekisteriin voidaan voidaan tallentaa monenlaisia luokittelevia tietoja palvelusta (Taxonomy) ja lisätietoja palvelun tarjoajasta, palvelusta ja URL-osoite palvelun teknisen toteutuksen kuvaavaan WSDL-tiedostoon.


text: UDDI-rekisterin tietomallin eri osa-alueiden tarkoitus on tarjota kaikki se informaatio, jota sovellukset tarvitsevat käyttääkseen rekisteriin rekisteröityjä verkkopalveluita.


text: Tietomallin osa-alueita ovat:UDDI-standardi määrittelee hakumenetelmien lisäksi myös tavat, joilla rekisteriin voi ohjelmallisesti lisätä tai poistaa palveluiden kuvauksia. UDDI-Rekisterin rajapinta on itsessään Web Services-määrittelyn mukainen. Rekisterin visuaalista selailua varten on myös olemassa erilaisia asiakasohjelmia. UDDI-Standardissa kuvataan esimerkiksi keinot, joilla rekisterit voivat pitää toistensa sisällöistä identtisiä kopiota (replikointi). UDDI-rekistereitä voidaan ajatella olevan kolmea tyyppiä: julkisia (kuten UBR, Universal/UDDI Business Registry), sisäisiä (esim. lähiverkon rekisteri) ja jaettuja (esim. yrityksen extranet).


text: UDDI-määrittelyiden ensimmäinen versio ilmestyi vuonna 2000, toinen versio 2001 (muodollisesti uudelleenjulkaistu 2003) ja kolmas versio 2004.


text: Ensimmäinen versio keskittyi enimmäkseen julkisen palvelurekisterin muodostamiseen. Osana tätä projektia syntyi UBR. Ensimmäinen UDDI-määritysten versio loi pohjan Internetpohjaiselle yrityspalvelurekisteriteknologialle. Ensimmäisen ja toisen version kehityksestä vastasi joukko yrityksiä (IBM, Microsoft ja Ariba).


text: UDDI-määritysten toinen versio keskittyi standardien yhtenäistämiseen ja siinä keskityttiin erityisesti joustaviin palveluiden luokittelumenetelmiin. Toisen version aikoihin aloitettiin määritysten standardointityö, se sai standardin aseman vuonna 2003. Versio 3 standardoitiin kaksi vuotta myöhemmin, vuonna 2005.


text: Versiosta 2 lähtien UDDI-määritysten kehitystyötä on johtanut OASIS-standardointiorganisaatio. Versio 3:n painopiste on siirtynyt rekisterikeskeisestä ajattelusta laajempaan näkökulmaan, jossa UDDI-rekisterit nähdään keskeisenä osana palvelukeskeistä arkkitehtuuria.


title: Merijärvi (täsmennyssivu)

text: Merijärvi tarkoittaa seuraavia asioita:


title: Michael Lupo

text: Michael Lupo (1953–1995) oli italialaissyntyinen Englannissa vaikuttanut sarjamurhaaja. Hän muutti vuonna 1975 Lontooseen, jossa työskenteli kampaajana. Hän oli homoseksuaali. Hänellä oli lukuisia rakastajia ja sadomasokistisia taipumuksia. Saatuaan kuulla HIV-tartunnastaan hän meni suunniltaan ja surmasi parin kuukauden aikana keväällä 1986 neljä homomiestä. Kahden uhrin onnistui paeta, ja Lupo saatiin kiinni toukokuussa.


title: Michael Lupo

text: Lupo sai neljä elinkautista sekä neljätoista lisävankeusvuotta ja kuoli lopulta vankilassa AIDS:iin.


title: Michael Lupo

text: Lupo oli aikoinaan ollut sotilaana Italian armeijassa.


title: Monto

text: Monto voi tarkoittaa:


title: Army Men: Green Rogue

text: Army Men: Green Rogue (tunnetaan myös nimellä Army Men: Omega Soldier) on The 3DO Companyn kehittämä ja vuonna 2001 julkaistu "Army Men" -pelisarjaan kuuluva ammuntapeli. Peli on julkaistu PlayStationille ja PlayStation 2:lle.


title: Donato Bilancia

text: Donato Bilancia (s. 10. heinäkuuta 1951 Potenza) on italialainen sarjamurhaaja, joka tappoi seitsemäntoista ihmistä Liguriassa vuosina 1997–1998. 12. huhtikuuta 2000 hänet tuomittiin seitsemääntoista elinkautiseen murhista ja neljääntoista lisävankeusvuoteen Lorena Castron murhan yrityksestä.


title: Donato Bilancia

text: Potenzassa syntynyt Bilancia muutti perheineen Genovaan vuonna 1956. Hänellä oli ongelmallinen nuoruus, ja hän teki varkauksia ja murtoja rahaa saadakseen. Vuonna 1982 hänen veljensä tappoi vauvansa ja itsensä. Tapahtunut järkytti Bilanciaa syvästi. Vuonna 1990 hän joutui koomaan auto-onnettomuuden seurauksena. Hän kärsi myös peliriippuvuudesta.


title: Donato Bilancia

text: Bilancia tappoi aluksi muita pelureita, joiden huijaamaksi koki joutuneensa. Hän alkoi pian tappaa myös muita, muun muassa prostituoituja. Bilancia pidätettiin lopulta 6. toukokuuta 1998. Hän tunnusti murhat, myös ensimmäisen uhrinsa Giorgio Centanaron murhan (16. lokakuuta 1997), joka oli alkujaan mennyt läpi luonnollisena kuolemana. Bilancia kertoi tappaneensa ihmisiä täysin itsenäisesti ja oma-aloitteisesti, mutta ei osannut antaa selitystä teoilleen.